AWAS! 3 Bahan ini Akan Meletup Jika Disimpan Di Ruang Sejuk Beku

Tahu kah anda, Dalam peti sejuk beku juga boleh berlaku letupan walaupun rasanya tak ada benda yang memudaratkan. Tambahan pula, letupan ini berlaku bukan disebabkan oleh kualiti peti sejuk beku atau masalah litar. Murah ke, mahal tetap alami masalah yang sama jika 3 benda ini berada di tempat yang salah.

Apakah bahan atau benda berbahaya yang tidak sepatutnya diletak di dalam peti sejuk beku? Terdapat tiga bahan yang dikenal pasti yang tidak selamat untuk diletakkan di dalam peti sejuk antaranya ialah:

1. Minuman berkarbonat

Biasanya, minuman berkarbonat mengandungi karbon dioksida di dalamnya yang mana menyebabkan ia menjadi bergas tidak seperti minuman manis biasa. Namun, apabila ia menjadi sejuk beku, air di dalam minuman akan menjalani proses kristalisasi disebabkan oleh suhu yang membeku dan meninggalkan hanya sedikit ruang yang semakin mengecil bagi partikal karbon dioksida di dalam minuman ringan ini.

Pada suhu yang sangat sejuk, karbon dioksida akan mengembang dan oleh kerana tiada ruang yang mencukupi untuk menampung gas ini di dalam tin, ia akan menjadi semakin mengembang pada tekanan yang amat tinggi. Ini akan menyebabkan minuman dalam tin ini meletup apabila tidak lagi dapat menampung tekanan.

2. Ais kering

Seperti minuman berkarbonat, ais kering juga pada asasnya terbentuk dari formasi pepejal karbon dioksida. Biasanya ais kering digunakan sebagai kesan khas kerana ia mengeluarkan asap untuk persembahan konsert, teater dan rumah hantu. Untuk membentuk asap dari ais kering, ia perlu direndam di dalam air yang akan menyebabkan karbon dioksida berubah menjadi gas melalui proses yang dipanggil pemejaluwapan.

Walaubagaimanapun, apabila berada di dalam peti sejuk, suhu berada di bawah -18 darjah celcius, dan proses pemejaluwapan bagi ais kering dipercepatkan pada tahap yang sangat pantas menyebabkan karbon dioksida mengembang sebanyak 600 hingga 800 kali dari bentuk pepejal.

Namun, jika ais kering tidak meletup di dalam ruang sejuk beku, peti sejuk anda akan termati dengan sendiri disebabkan suhunya yang jauh lebih rendah dari suhu peti sejuk anda.

Adalah amat penting apabila anda tidak sepatutnya memegang ais kering dengan tangan yang tidak beralas kerana ais kering boleh menyebabkan luka beku. Jadi, pastikan anda memakai sarung tangan yang tebal apabila mengendalikan ais kering dan pastikan ia tidak diletakkan di dalam peti ais. Sebaliknya di dalam bekas ‘styrofoam’ atau bekas simpanan ais.

3. Alkohol dan cecair mudah terbakar

Minuman beralkohol mungkin boleh disimpan di dalam ruang sejuk beku peti sejuk untuk menjadikan ia sejuk dengan segera tetapi awas apabila botol itu tidak dibuka. Ia akan menyebabkan tekanan dan cecair di dalam botol akan mengembang lalu boleh mengakibatkan letupan yang serius jika ia disimpan lama di ruang sejuk beku.

Jadi minuman beralkohol adalah dilarang diletakkan di dalam peti sejuk pada ruang sejuk beku.

Selain dari melarang meletak minuman ini di dalam ruang sejuk beku , ia juga agak merbahaya bagi meletak alat elektronik di atas peti sejuk anda. Suhu yang berbeza dan mempunyai gelombang elektromagnetik pada peti sejuk boleh merosakkan alat elektronik anda.

Selain itu, jangan mencuba untuk membuang ais yang membeku di dalam peti sejuk anda dengan benda yang tajam.

Penyejuk di dalam peti sejuk menggunakan gas ‘isobutane’ iaitu gas yang mudah terbakar. Sekiranya anda dengan sengaja membocorkan sistem penyejuk ini dengan benda yang tajam semasa membersihkan peti sejuk, ia juga boleh menyebabkan letupan.

Disebabkan peti sejuk adalah salah satu barangan elektrik yang kerap anda gunakan di rumah, adalah sangat penting bagi anda menjaga peti sejuk di rumah dengan baik.

Anda diingatkan untuk tidak meletakkan item di atas, di ruang sejuk beku peti sejuk anda bagi mengelakkan sebarang kejadian tidak diingini berlaku kepada keluarga anda di rumah. Jika anda tidak pasti sama ada makanan dan minuman itu boleh diletak di dalam peti sejuk atau tidak, sila rujuk kepada label pembungkusan.

Sumber: http://petuaibu.com

Konsep gaya Klasik Inggeris ini sememangnya boleh membuatkan dekorasi hiasan dalaman kediaman tampak lebih cantik serta menarik. Jadi, tidak hairanlah mengapa konsep ini telah menjadi kegemaran dan pilihan ramai. Betul tak?

Bagi anda yang meminati dengan dekorasi dalaman rumah yang berkonsepkan gaya Klasik Inggeris ini khususnya, ada beberapa perkara yang perlu anda ketahui sebelum mula mendekorasi antaranya ciri-ciri konsep yang betul dan sebagainya.

Pertama, kediaman yang berkonsepkan gaya Klasik Inggeris ini seharusnya mempunyai permukaan siling yang lebih tinggi berbanding dengan konsep gaya yang lain. Ini kerana, konsep ini mengetengahkan ruang dalaman yang tampak lebih luas dan lapang.

Selain itu, konsep gaya Klasik Inggeris ini juga kebiasaanya dipadankan dengan tona warna  serba putih bagi bertujuan untuk mewujudkan suasana yang selesa dan nyaman dalam kediaman.

Untuk menyerikan lagi dekorasi ruang dalaman kediaman, konsep gaya Klasik Inggeris ini di bahagian permukaan lantai sering dipadankan dengan pemilihan jubin bercorak ‘Marble’ yang tampak lebih elegan dan mewah.

Di samping itu, kebiasaannya kediaman yang berkonsepkan gaya Klasik Inggeris ini mempunyai ruang tamu dan dapur yang terbuka bagi memberikan aliran pengudaraan yang lebih baik.

Foto: Facebook Kakideko

nbsp;

Rumah, selain daripada menjadi tempat berteduh ketika hujan serta terik mentari, ianya juga turut menjadi tempat kita menghindari serta membebaskan diri daripada segala kekusutan yang melanda baik di pejabat atau rutin seharian di luar rumah. Kediaman yang kita miliki sepatutnya tenang dan mendamaikan.

Jika kediaman anda terletak di kawasan kampung yang jauh dari hiruk pikuk bandar, anda bertuah, posting kali ini adalah guideline kepada mereka yang menetap di tengah ibu kota yang mungkin di malam hari masih lagi terganggu dengan bunyi bising.

Manfaat Penggunaan Permaidani

Kebanyakan lantai di rumah, disaluti dengan jubin marmar. And boleh bayangkan bagaimana kusutnya kita rasa bila barang terjatuh di atas lantai jubin. Bising sudah pasti, yang tidur lena pasti terbangun. Untuk ini, anda dinasihati untuk menghamparkan karpet yang sesuai dengan tema hiasan dalaman rumah. Karpet berupaya untuk menyerap bunyi bising dan juga berupaya untuk menampung barang yang terjatuh daripada pecah.

Dekorasi kedap bunyi

Langsir dan tirai bukan sahaja berfungsi sebagai pelengkap dekorasi kediaman, malahan ianya amat bermanfaat dalam mengekang bunyi bising dari luar rumah terutamanya jika dinding kediaman anda tidak mampu menjadi barrier menghalang bunyi bising dari luar,  anda masih boleh mendengar dengan jelas bunyi kesesakan jalan raya di luar. Cadangan mantap untuk anda adalah, gunakan langsir dari material berkualiti dan tebal.  Selain daripada menggunakan langsir serta tirai, anda juga boleh menggantung lukisan kanvas yang  boleh menyerap bunyi bising, paling penting pastikan kediaman anda tidak terlalu kosong dengan perabot.

Gabungan keselesaan dan praktikaliti

Tahukah anda susun atur strategik sofa serta rak buku di kediaman mampu berperanan sebagai silencer yang amat efektif. Tip ini amat praktikal untuk diterapkan di kediaman yang bersambung dengan jiran seperti semi-D dan apartment yang mana jika dinding anda bersambung dengan jiran, kita sering terdengar bunyi ketukan di dinding sebelah. Untuk mengekang isu ini, anda boleh sandarkan sofa berkusyen serta boltkan rak buku di dinding yang bersambung. Selepas itu, susunkan dengan teratur seberapa banyak buku yang ada dalam simpanan anda dan voila, anda tidak perlu lagi merungut bunyi bising dari kediaman sebelah.

Bahagikan ruang

Tip ini pula amat berguna untuk anda yang mendiami rumah jenis studio dan townhouse berikutan susunan ruangnya yang berbentuk memanjang dan mempunyai banyak ruang kosong. Tanpa susunan yang betul, suara anda akan bergema segenap ruang kediaman. Anda perlu membahagikan kediaman anda mengikut beberapa seksyen. Penggunaan partition serta pasu bunga sebagai pengasing antara ruang amat sesuai untuk diaplikasikan. Tumbuhan tersebut bukan sahaja mampu bertindak sebagai pemisah antara seksyen bahkan berupaya membekalkan anda udara segar.

Guna perkakas rumah yang cekap bunyi serta tenaga

Tidak dinafikan, jika anda berhasrat untuk memasang kemasan ‘Vinly’ pada seluruh permukaan lantai di kediaman anda, sudah pastinya anda akan terpaksa berbelanja besar dan menanggung kos modal yang lebih tinggi.

Tetapi, jika difikirkan balik lantai di rumah anda tidak lagi berada dalam keadaan baik dan memerlukan kemasan baharu yang lebih cantik. Jadi, bagaimana cara untuk mengatasi masalah tersebut?

Jangan anda bimbang, apa kata menggunakan tikar getah yang bercorak kayu ini sebagai penyelamat dan untuk mengatasi masalah tersebut.

Bukan itu sahaja, tikar getah ini boleh memberikan impak dan kesan yang seakan sama seperti pemasangan kemasan ‘Vinly’ pada permukaan lantai rumah anda. Menarik bukan?

Foto: Facebook Pemburu Tiket Murah


Tanam Anggur Dalam Kalbat Macam Ni Menjadi-Jadi Buahnya

Saje belanja tip penyediaan media tanaman anggur cara saya. Sebeanrnya saya tak ada lah tau sangat teknik yang betul, tapi macam ni lah yang saya buat setiap kali tanam pokok anggur.

Untuk lebih mudah diurus dan elak akar anggur merosakan struktur kediaman, En Hafiz tanam pokok anggur dalam kalbat. Ini caranya:

1. Sediakan medium tanaman dari campuran 1 bahgian tanah kompos, satu bahagian pasir, satu bahagian sekam bakar, satu bahagian sekam mentah, satu bahagian top soil dan sedikit kapur pertanian (kapur pertanian ni agak-agak je, Ia bagi tujuan neutralkan keasidan tanah dan masukkan ke dalam kalbat

2. Mula-mula korek atau buat lubang berkedalaman 2 kaki

3. Sediakan tinja kambing yg dah reput dalam 1 bekas dan masukkan ke dalam lubang yang telah dikorek tadi

4. Timbus semula lubang yang di gali tadi dengan medium campuran yang telah disediakan

5. Ginilah rupanya adunan tadi..biarkan dulu tanah ni dalam 7-14 hari untuk “menyejuk’..Tujuannya supaya media terkompos dgn sempurna. Atau jika nampak anak2 rumput mulai tumbuh di atas permukaan media, itu membawa petanda anak pokok anggur sedia utk dipindahkan.

6. Setelah cukup tempoh 1-2 minggu, korek semula lubang dan gunting bahagian belakang polybag anak pokok anggur

7. Masukkan anak pokok sekali dgn polybag ke dalam lubang

8. Kambus tanah di celah-celah rongga luar polybag dan siram. Dah siappp, jangan siram kerap sangat ye musim hujan ni. Agak-agak tanah macam nak mengering baru siram. Sebab akar anak anggur sangat sensitif dengan air yang berlebihan. Sekian.

Baja 3 IN 1 SB Pokok Anggur Pack Jimat Organik + Subur + Buah

Ruang tamu jenis memanjang, bersambung hingga ke dapur, ini idea yang boleh dipraktikkan. Apabila keluasan kediaman terhad jadi idea hendak menghias kediaman pun jadi sedikit ‘terbantut.’

Bagaimanapun faktor ini bukanlah halangan untuk kita menghias kediaman. Ada beberapa tip yang boleh anda praktikkan agar kediaman dengan ruang memanjang kelihatan menarik.

“Saya kongsikan deko hall rumah kami. Hall memanjang sambung terus ke dapur. Semoga dapat memberi idea kepada yang sedang mencari-cari idea untuk deko hall.”

BERIKAN RUANG BANYAK CAHAYA

Biasanya ruang yang memanjang terutama kawasan yang paling jauh dari tingkap akan kelihatan gelap. Gunakan langsir yang agak nipis untuk mendapatkan cahaya sebanyak mungkin.

GUNAKAN WARNA PUTIH

Ini adalah muslihat yang berfungsi untuk semua ruang yang kecil. Warna putih membantu memberikan efek luas dengan dibantu dengan pencahayaan yang baik. Gunakan warna putih sebagai asas contohnya dinding. Adunkan bersama perabot dan hiasan rona tanah. Semasa menambahkan warna, lebih baik memilih nada pastel ringan yang memberikan mood ceria tanpa mengurangkan cahaya.

GUNAKAN PERSPEKTIF

Jalur adalah kaedah perspektif yang membantu memberikan ilusi ruang yang lebih luas. Boleh juga buka tingkap bagi memastikan ruang ini mendapatkan cahaya natural.

TELEVISYEN ‘LEKAT’ DI DINDING

Televisyen yang ‘dilekatkan’ pada dinding sangat menjimatkan ruang. Rak televisyen hanya digantung pada dinding. Banyak ruang banyak dijimatkan apabila tiada rak televisyen yang diletakkan di atas lantai.

PILIH SOFA YANG SESUAI

Ruang tamu yang memanjang sukar dihiasi dan anda harus memilih elemen yang benar-benar penting sahaja. Sofa juga mesti memanjang dan hampir lebih baik tanpa chaise longue.

RUANG MAKAN

Letakkan set meja makan (meja makan dan kerusi) yang kecil sahaja pada ruang kediaman yang memiliki keluasan memanjang. Banyak ruang boleh dijimatkan apabila set makan makan dipilih daripada set yang serba ringkas dan saiz yang kecil.

CERMIN PADA DINDING

Ini adalah salah satu cara untuk menjadikan ruangan kelihatan lebih luas. Pantulan cahaya cahaya menjadikan ruangan memanjang tampak lebih luas. Cermin sangat membantu kita mewujudkan cahaya dan ‘kelapangan’ pada sesuatu ruang.

Rawat bena dengan rebusan cengkih. Memang banyak bahan dapur yang bermanfaat pada tanaman di kebun. Bagi yang mengamalkan konsep tanaman organik, cara ini yang paling tidak boleh diabaikan.

Hari tu dah macam putus asa dah dengan pokok cili padi ni kena serangan bena dan parasit yang jenis sedut bendalir pokok tu.
Terima kasih yang bagi petua air semburan rebusan bunga cengkih. Memang menjadi. Sekarang dah berbunga dan berbuah dah

Saya share cara saya buat

Saya ambil segenggam bunga cengkih. Kemudian rebus dengan 1liter air. Rebus dalam tempoh 15 minit ke 20 minit Lagi lama, lagi bagus. Biarkan air rebusan sejuk semalaman. Lepastu esok sembur. saya buat air rebusan ni waktu malam
Sembur lak permulaan 2 kali sehari pagi petang selepas siram pokok. Saya amalkan 2-3 hari berturut-turut je..
selepas itu saya buat seminggu sekali jer dalam 2minggu …ni dah sebulan tak buat dah…alhamdulillah ok…ingat next week nak buat lagi…

P/S sembur secara rata tau…atas bawah depan belakangyg ada bena tu sembur kan

Sebelum ni IMPIANA pernah kongsikan khasiat bayam brazil atau juga dikenali dengan nama bayam sissol. Antaranya awet muda, menguatkan tulang dan pelbagai lagi. Sayuran jenis salad ni, memang sangat mudah untuk ditanam dan cepat membiak. Tapi ada satu masalah yang memang boleh buat semua orang patah hati iaitu ancaman perosak.

Seperti sayuran berdaun lain, antara serangga yang kerap ancam bayam brazil ni adalah cabbage worm. Kehadirannya memang sukar dikesan kerana ia kecil, warna sama seperti daun dan tak tahu bila waktu serangga ni aktif. Kehadirannya mudah dikesan apabila kelihatan butiran kecil berwarna hitam pada permukaan daun.

BAHAN-BAHAN:
1 sudu kecil bunga cengkih
1 liter air

CARA-CARA:
Rebus semua bahan dengan api sedarhana sampai mendidih. Saringkan air rebusan setelah disejukkan.

Masuk kan air rebusan tadi ke dalam botol semburan. tak perlu tambah air dan semburkan pada keseluruhan tanaman terutamanya pada bahagian bawah daun sekurang-kurangnya 2-3 kali seminggu. Untuk lebih berkesan, boleh buat semburan setiap hari.

Dapur kalau kita nak reka ‘design’ biarlah sesuai dengan gaya hidup bukan sekadar nak melaram. Dapur antara lokasi di dalam kediaman yang sangat penting. Malah bagi seorang wanita, banyak masa dihabiskan di dapur ketika memasak.

KEMASAN

Pemilik kediaman perlu bijak memilih corak dan warna. Ada pereka yang suka menemukan dua budaya atau dua zaman di dalam satu ruang. Cuba bayangkan kabinet moden ringkas bebas corak aksesori kecil, diserlahkan dengan jubin Belanda yang popular di kediaman kolonial.

Belek juga permukaannya. Adakah ianya sesuai dengan aktiviti harian anda di dapur. Berkilau mungkin cantik namun jika anda gemar memasak menggunakan minyak yang banyak, ia mungkin memberi kesan pada permukaan lantai dapur anda. Mungkin jubin seperti slate atau granit matte mahu pun terracota sesuai untuk anda. Paling penting ia mudah dibersihkan.

PELAN LANTAI

Pastikan pelan lantai anda cukup untuk ruang kabinet yang dirancang. Adakalanya kita terlalu bercita-cita tinggi sehingga angan-angan melebihi realiti. Senaraikan apa yang anda perlu dari sebuah dapur, bukan yang anda mahu. Ini termasuklah ruang untuk dapur basah dan dapur kering.

Jika anda membuat pengubahsuaian, jangan lupa tentang aliran udara masuk dan keluar kerana ia merupakan faktor keselamatan yang sangat penting. Malah jika anda kidal, perlu beritahu pereka agar lokasi memasak anda tidak menjadikan anda kekok.

JENIS MATERIAL YANG ANDA MAMPU

Tidak salah memilih material yang agak murah tetapi nampak cantik dan serasi dengan konsep kediaman. Bagaimanapun rajin-rajinlah bertanya kepada kontraktor anda tentang kelebihan dan kelemahan material yang anda pilih. Dengan cara ini anda lebih mudah untuk menjaga material tersebut.  Biar pun anda memiliki kemasan atau material dapur yang bagus, ia ni tidak bermakna anda boleh mengabaikan penjagaan dapur anda.

PEMILIHAN KEMASAN YANG SESUAI

Ini merupakan antara perkara penting. Anda perlu tahu kemasan yang paling sesuai dengan dapur anda baik dari segi harga mahupun gaya hidup anda. Penting juga untuk anda menyesuaikan dengan karektor diri anda sama ada anda seorang agak comot bekerja atau seorang yang cermat.

Kemasan memainkan peranan penting dalam memberi nilai estetika kepada sesebuah konsep dapur. Sama ada kemasan itu legap, high gloss, matte, berkaca kabut dan lain-lain, kemasan ini membentuk karektor yang tersendiri.

Ada di antara kemasan ini mudah untuk dibersihkan dan tidak kurang juga yang akan meninggalkan kesan jika tidak dicuci berkali-kali. Adakah anda seorang yang malas atau rajin? Tepuk dada, tanya selera.

BAHAGIAN PENSTORAN YANG SESUAI DENGAN PERALATAN ANDA

Rancang rekaan kabinet yang kita mahu. Jika anda memiliki koleksi perkakas dapur yang banyak maka anda merancang rekaan kabinet yang sesuai dengan keperluan anda. Ada rekaan kabinet dapur yang direka sehingga aras 7 kaki sahaja tetapi ada juga tuan rumah yang inginkan kabinet tinggi sampai mencecah aras siling. Jadi ia lebih kemas menutupi keseluruhan dinding.

Kini ada rekaan dapur jenis terlindung terutama di kediaman dengan keluasan terhad. Dapur dilengkapi dengan dengan pintu berpangsi dan boleh ditutup jika tidak digunakan. Secara tidak langsung ruang yang sempit ini akan nampak cantik, kemas dan tidak menganggu aktiviti harian.

FUNGSI DAN FANTASI

Selalunya kita sering mendambakan sebuah dapur yang sempurna sama seperti dalam iklan atau gambar-gambar yang dilihat di media-media sosial seperti sumber Pinterest dan sebagainya. Namun realitinya kita terpaksa berdepan dengan ruang kediaman  sendiri yang tentunya berlainan dengan apa yang diimpikan.

Ada di antara kita lebih selesa memasak sahaja di dapur dan mempunyai kamar membasuh sendiri atau ruang membasuh. Ada juga yang menggabungkan semua aktiviti di ruang dapur. Pendek kata, anda perlu tahu bagaimana susunan peralatan agar memudahkan kerja anda di dapur.

PENCAHAYAAN

Ketahui pelan lantai dapur anda. Adakah ia gelap atau terang. Adakah anda memerlukan langsir nipis atau langsir senteng  atau lebih sesuai menggunakan bidai. Adakah anda memerlukan pencahayaan di bawah kabinet atas?

Jika anda mahu melatram dapur kering anda, mungkin boleh ditambah down light atau halogen. Secara tidak langsung rekaan istimewa dapur kering anda lebih menarik dan menyerlahkan ruang utama kediaman. Bagaimanapun jika sekadar untuk membuat kerja-kerja dapur, pencahayaan asas sudah mencukupi.

PEMILIHAN PENYENDAL

Ia bagaikan aksesori kepada rekaan dapur. Penyendal ini juga membentuk sesebuah karektor dapur. Daripada klasik ke moden, ia memberi nilai estetika dan harganya juga berbeza.

Jadi jangan terlalu taksub dengan hanya melihat rekaan tombol yang pelbagai. Fikirkan juga rekaan pintu kabinet anda adakah ianya sesuai dengan gaya hidup anda. Penyendal ini berfungsi sekadar pelengkap rekaan pintu kabinet dapur anda dan bukannya material utama yang perlu dilihat setiap masa.

PERMUKAAN KAUNTER

Permukaan kaunter yang anda pilih adakah ia diperbuat daripada bahan padu, tahan lasak atau sekadar kayu mampat yang lebih murah. Kini terdapat banyak pilihan permukaan yang lebih tahan lasak, mudah dibersihkan dan menyenangkan apabila disentuh.

Anda juga perlu bijak memilih warna material permukaan kaunter dapur agar aktiviti harian lebih lancar. Jangan pula hanya kerana dapur anda hitam, habis segala permukaan kaunter anda akan dihias denga rona hitam. Padanan ini perlu anda belek berkali-kali dengan kabinet dan kelengkapan lain agar tidak nampak asing dan canggung apabila siap kelak.

AKSESORI

Aksesori yang menarik menjadi ruang dapur nampak menyerlah. Bekas gula, garam, kunyit, rempah ratus dan sebagainya mampu menjadikan ruang dapur anda mencuri pandangan tetamu. Begitu juga dengan pengisar makanan, ketuhat dan sebagainya. Bukan hanya sekadar pelengkap gaya tetapi menjadi penyeri dapur anda.

Banyak tersedia perkakasan dapur yang menarik di pasaran namun anda perlu bijak membuat pilihan. Jangan hanya ‘tangkap muat’ sahaja. Ada konsep yang memerlukan aksesori yang banyak dan ada yang hanya memerlukan hiasan minimal.


Rawatan Akar Dan Tanah Untuk Hasilkan Bunga Ros Kepuk-Kepuk

Pokok ros atau mawar memang jadi penyeri laman. Ia antara tanaman hiasan yang paling disayanggi pemilik nya. Kepelbagaian warna dan saiz, menjadikan laman lebih menarik dan indah.

Saya nak share cara saya membuat pemulihan akar pokok ros & tanah utk dpt hasil bunga ros yg kepuk-kepuk. Seminggu sekali saya akan buat semburan tersebut menggunakan SET TONIK yg terdiri drp Zr Tonik, Zr Tonik Plus, BD, BC & BB.

Biasanya SET TONIK ni disembur pada hari yg sama membaja di sebelah petang selepas membaja

Pintu rumah yang ada di rumah sekarang ini, tidak cukup selamat lagi untuk melindungi anda dan rumah anda. Kerana, pintu ini senang untuk dipecah atau godam pintu tersebut. Oleh sebab itu, dengan adanya grill, ia akan mencegah jenayah pecah masuk rumah. Jadi, jika anda ingin memasang grill di rumah, apakah jenis grill yang akan anda pasang? Tidak tahu? Mari sini saya memperkenalkan 4 jenis grill yang bagus.

BESI BIASA

Reka bentuknya sangat ringkas, ringan dan juga ia murah. Grill ini amat diminati oleh orang Malaysia kerana ia sangat murah dengan hanya RM 11 psf sahaja. Akan tetapi grill ini perlu di cat perlindungan setiap 2 atau 3 tahun sekali untuk melindunginya dari berkarat.

LOGAM TEMPA

Anda seorang yang berseni? Ataupun suka kan seni? Grill jenis logam tempa ini amat sesuai dengan orang seperti ini kerana grill ini boleh ditempa pelbagai bentuk dan corak mengikut kehendak kita. Malahan, ia juga besi yang mudah untuk dibentuk. Jadi, sesuai sangatlah itu. Grill ini ada dua jenis, Solid dan Hollow atau kedua-duanya bercampur yang menampakkan grill ini ringkas tapi masih elegan. Walaupun ciri-cirinya sama dengan Mild Steel, ia mempunyai harga lebih mahal, RM21 psf, kerana kualiti dan kedayatahanannya yang padu mengikut saiz, ketebalan, dan reka bentuk.

ALUMINIUM

Ramai individu memilih grill logam atas sebab estetik dan bukannya keselamatan. Sebabnya ialah ia mempunyai penarafan ketahanan yang rendah. Tetapi apa yang menarik ialah ia tidak mudah berkarat dan terdapat dalam pelbagai warna. Akibatnya, perbelanjaan penyelenggaraan dapat dikurangkan kerana tidak perlu menggunakan salutan atau cat pelindung secara berkala. Ia mungkin mengaburkan sinaran matahari namun ringan dan mudah dipotong. Mungkin itulah sebabnya ia lebih mahal daripada besi konvensional.

KELULI TAHAN KARAT

Ia kuat dan berdaya tahan sesuai untuk anda yang mementingkan keselamatan. Jangan menutup mata; walaupun sukar, ia mudah dibentuk! Bahan seperti titanium, nikel, dan molibdenum menguatkannya supaya ia tidak terhakis dan kekal utuh dalam keadaan panas atau sejuk. harga? Kualiti mesti dipadankan! Lebih kurang RM30 sekaki persegi. Selain itu, ia tidak perlu menambah atau menyesuaikan warna cat kerana ia hanya terdapat dalam warna silver.

Kesimpulannya, setiap grill ada keistimewaan dan kelemahannya. Jadi, yang mana kegemaran anda?

Sumber: PropertyGuru

Dah bertahun-tahun guna ketuhar gelombang mikro atau microwave dirumah tapi tak pernah sekali pun terfikir nak cuci. Kadangkala, sampai ada kesan hitam pada bahagian dlam akibat daripada sisa makanan yang tertinggal.

Dan bagi sesetengah pengguna pula, mungkin tidak pasti bagaimana cara nak bersihkan microwave dengan mudah. Jadi kali ini IMPIANA kongsikan dengan anda trik dari seorang pengguna Facebook yang mencuci microwave miliknya hanya dngan menggunakan lemon. Jom kita cuba!

Keadaan sebelum;

Kotor dan terdapat percikan sisa makanan yang melekat.

Tips Bersih & Wangikan Microwave

2. Perah dan letakkan hirisan lemon dalam air tersebut

3. Masukkan dalam microwave.

On kan selama 5 minit.

Tunggu 2 minit sebelum buka microwave (untuk pastikan wap air tersebut tak keluar dari microwave)

4. Lap microwave dengan kain bersih. Senang betul tak yah nak sental kerak-kerak dan sisa minyak tu. Bau pun harum semerbak lemon gitu.

Siap!

Senang dan cepat kan?

Nota kaki.

Nak guna soda bicarbonate pun boleh juga.
Belajar sesuatu?

Salinda Sopian
Jom cuci microwave

Bukan je khuatir lihat lalat banyak hinggap di rumah, mata pun rimas. Macam-macam cara dah cuba, selesainya sekejap je. Nak guna gam, bukan lalat je melekat, orang pun sekali. Nak hilangkan kesan gam tu bukan mudah. Nak guna lampu biru tu, lalat macam dah pandai lah pula. Tak ada pun yang tertarik. Nak dipukul guna reket lalat tu, lagi banyak pula yang datang.

Apa kata kita tambah cara lebih organik. Buat perangkap sendiri dengan menggunakan botol terpakai dan pisang. Cara-caranya boleh lihat dalam video yang disediakan.


Teknik Paintscoting Jimat Dan Lebih Mudah,  Hanya Guna Pelekat Kertas Sahaja

Wainscoting memang menjadi trend dekorasi kini. Pelbagai teknik dan material yang sesuai untuk menghasilkan dekorasi dinding ini. Cara pemasangannya tidaklah rumit, yang penting rajin. Hal ini menyebabkan ramai yang berjaya menghasilkan sendiri dinding wainscoting untuk lebih jimat.

Paint + wainscoting atau painscotting hanya menggunakan pelekat kertas sebagai bingkai. Teknik ini bukan sahaja jimat wang, malah masa untuk siap pun lebih cepat.


7 Tanaman Pencegah Nyamuk Yang Paling Mujarab Dan Mudah Ditanam Di Malaysia

Denggi, pembawa penyakit ini berpunca daripada nyamuk Aedes Tapi, cukup ke sekadar kita malakukan pembersihan kediaman dan menggunkan semburan nyamuk dapat mengawal masalah nyamuk aedes ini? Tambahan, penggunaan racun atau semburan nyamuk memberi ancaman kepada kesihatan.

Mengambil langkah tindakkan pencegahan secara biologi, Kementerian Kesihatan Malaysia (KKM) menyarankan kaedah dan langkah pencegahan lain kepada masyarakat. Antara saranan KKM bagi mengawal masalah nyamuk aedes ni adalah dengan menggunakan tanaman.

Menurut beberapa kajian sepeti, Zaridah et. Al (2005) yang dilakukan di Kepung, Ferreira et. Al (2015) di India mendapati tumbuhan-tumbuhan yang disenarai kan di bawah berupaya mencegah dan mengawal populasi nyamuk aedes

1. Lantana camara (Bunga Tahi Ayam)

2. Cymbopogon nardus (Serai Wangi)

3. Ocimum basilicum (Bunga Selasih)

4. Vetiveria zizanioides (Akar Wangi)

5. Aloe barbadensis miler (Lidah Buaya)

6. Fernandoa adenophylla (Floramaster)

7. Eurycoma longifolia (Tongkat Ali)

Untuk mendapatkan manfaat bagi tanaman-tanaman yang disenaraikan untuk mencegah dan mengawal nyamuk aedes, jadikan ia sebagai sebhagaian tanaman landskap di kediaman anda.

Kebiasaannya, timun ditanam terus di atas batas. Namun dengan teknik yang betul, tanaman menjalar berbatang lembut ini tetap akan mengeluarkan hasil optimum walaupun habitatnya sebuah pasu. Lebih menarik, pokok timun di tanam secara gantung lebih mudah diselenggara terutamanya bila hasilnya merimbuan. Jadi, bagi anda yang tinggal di apartmen dan mempunyai kekangan ruang, tak menjadi masalah jika anda ikut teknik tanaman timun di dalam pasu gantung ini.

Penyediaan biji benih

Sebaiknya, dapatkan biji benih timun mini untuk memudahkan anda mengawal tumbesaran pokok di dalam pasu. Kalau tak ada pun tak jadi masalah. Guna sahaja benih timun biasa. Tapi bagi anda yang membeli biji benih, pastikan tarikh luput pada pembungkus. Jangan beli yang dah sambang pula. Tunggu bertahun pun tak bercambah benih timunnya.

Sebaiknya, benih timun disemai di dalam bekas khas semaian terlebih dahulu. Bila dah keluar daun matang (4 hingga 5 helai daun) baru lah anak pokok boleh dipindahkan ke dalam pasu.

Pemilihan pasu

Pasu yang sesuai menanam pokok timun ialah bersaiz 12 hingga 18 inci ke atas. Namun ia bergantung kepada jenis atau spesies. Kalau anda tanam timun mini tak perlu lah saiz pasu yang besar. Tapi lagi besar lagi bagus untuk akar pokok timun bebas bergerak di dalam media dan ini seterusnya akan memberikan keselesaan pokok membesar dengan jayanya.

Mengikut pandangan pakar pertanian dalam dan luar negara, bekas tanaman yang diperbuat dari tanah liat lebih baik kerana ia bersifat sejuk dan terdapat rongga-rongga atau liang-liang pada pasu yang elok untuk pengudaraan di dalamnya. Secara tidak langsung ia memberi nilai tambah kepada akar.  Walau bagaimana pun, jika konsep asal tanaman timun ini adalah untuk digantung,  pasu plastik amat bersesuaian kerana khuatir pasu tanah liat nanti terlebih beban. Jadi jangan bimbang akan hal tersebut, yang penting anda buat pengemburan tanah 3 minggu sekali.

Campuran media tanaman (tanah)

Akar pokok timun tak kira apa pun jenis nya memerlukan pH yang neutral. Di samping itu juga, untuk memastikan tumbesaran dan hasilnya yang optimum, pastikan medium sentiasa dalam keadaan gembur dan bersaliran baik.

Lebih baik anda gunakan medium siap campur yang terdapat di pasaran. dah tak perlu pening-pening. Lengkap dengan keperluan seimbang yang diperlukan tanaman serta diperkaya bahan organik. Yang paling penting, terhindar daripada sebarang penyakit yang berpunca daripada medium atau tanah.

Siraman

Timun memerlukan air yang banyak sebagai jaminan kepada kesihatan tanaman dan buah yang berkualiti. Oleh itu, sebaiknya siraman dilakukan 2 kali sehari. Dan menjadi keutamaan, siraman menyeluruh dilakukan di awal pagi.

Siraman perlu dilakukan terus pada medium tanaman. Jangan pula siram pada bunga. Nanti buahnya tidak menjadi. Pastikan air di siram keluar pada lubang saliran di dasar pasu.

Sungkupan

Pokok timun merupakan tanaman berbatang lembut. Oleh itu, pastikan medium sentiasa dalam keadaan lembap. Lembap tau bukan bertakung air. Bagi mengekalkan kelembapan, perlu lah guna sungkupan seperti sabut kelapa.

Pendebungaan

Seperti tembikai, labu dan pelbagai lagi, jika tiada rama-rama, lebah atau serangga melakukan pendebungaan, teknik terbaik untuk mendapatkan hasil adalah melakukan pendebungaan sendiri. Gunakan berus warna air yang halus dan calitkan debu bunga jantan pada bunga betina.

Pendebungaan perlu di lakukan di awal pagi kerana bunga timun akan mula layu menjelang tengah hari.

Pembajaan

Pembajaan perlu dilakukan setiap dua minggu. Untuk bulan pertama pertumbuhan, pokok timun memerlukan kalsium yang lebih. Oleh itu, jika anda merancang menanam secara organik, boleh gunakan kulit telur yang telah di hancurkan sebagai baja.

Untuk menggalak penghasilan buah, gunakan baja bunga dan baja buah jenis butiran atau slow release pada tanah. Namun apabila timun mula berbuah, pembajaan perlu dihentikan. Khuatir buah akan gugur lebih awal akibat panas dari baja.

Kaktus Nopal atau di kenali dengan nama Opuntia merupakan sejenis tanaman padang gurun yang mempunyai khasiat yang tinggi. Terdapat lebi 100 spesis endemic kaktus ini yang hidup melata di Maxico dan menjadi antara menu autentik masyarakatnya. Antara khasiatnya adalah seperti:

ULCER PERUT

Tanaman yang di anggap seperti sayur oleh masyarakat Maxico telah digunakan secara semula jadi sebagai remedy ulcers perut sejak dahulu kala. Ia mempunyai fibrous dan mucilage yang berupaya menghalang penghasilan asid yang menyebabkan ulcer.  Bagi anda yang mengalami masalah pedih ulu hati dan gastrik cuba tambah kan diet dengan mengambil kaktus ini sekurang-kurang seminggu sekali sebagai rawatan alami

DIABATES

Ekstrak daun kaktus prickly pear atau Nopal membantu menyeimbangkan kadar glukus di dalam badan. Bagi pengidap diabetes tahap 2, pengambilan ekstrak nopal amat digalakkan

KESIHATAN KULIT

Ia mengandungi kadar antioxidants dan phytochemicals yang tinggi di mana dapat mencegah kesan penuaan. Kandungan fiber di dalam Nopal mencegah masalah kedutan kulit danb age spots. Jika badan anda mengandungi bahan radikal bebas, ia akan menyebabkan kesan ya teruk pada kulit. Jika anda mengamalkan diet nopal, ia dapat mencegah badan dari terkena kesan sampingan redikal bebas dan menjadikan kulit anda sentiasa sihat dan segar.

ANTI RADANG

Jus nopal juga di dapati mempunyai bahan anti radang. Ini bermakna ia berupaya melegakan ketegangan otot, arthritis, sakit sendi dan sebagainya. Apa yang perlu dilakukan hanyalah sapukan jus nopal pada bahagian yang sakit dan amalkan makan daunya untuk mendapatkan kesan yang berganda.

MENGGALAKKAN TIDUR BERKUALITI

Daun Nopal mempunyai magnesium. bagi orang yang mengalami masalah anxiety kronik, tidka cukup rehat atau insomnia perlu mengambil diet nopal sebagai rawatan alami. Ini disebabkan kandungna magnesium yang diambil daunya berupaya merangsang pembebasan serotonin di dalam badan. Ini bermakna, secara tidak langsung ia menggalak penghasilan melatonin.

MEMBINA TULANG YANG KUAT

Nopal mengandungi mineral yang pelbagai termasuklah kalsium. Ini bermakna, anda akan mempunyai tulang yang kuat jika mengamalkan diet nopal. Ia juga dapat membantu merawat tulang yang rosak

MENCEGAH KANSER

Ia mengandungi komponen antioxidant yang pelbagai untuk melindungi badan anda dari pelbagai jenis kanser. Nopal dapat membantu mencegah dan menyingkirkan redikal bebas yang terdapat di dalam badan sebelum ia bermutasi dan merosakkan sel

sumber: https://instiks.com

Untuk memastikan indoor plant anda sihat dan cantik bukan sesuatu perkara yang susah, cukup sekadar memberi perhatian kepada keperluan asasnya dan memeliharanya dari sebarang jenis masalah dan penyakit.

Penjagaan Indoor Plant

Penggunaan indoor plant mewujudkan suasana yang menarik terhadap sesuatu persekitaran ruang itu. Tumbuhan yang kecil memberi warna dan pemandangan segar dari tepi tingkap atau di atas meja, sementara tumbuhan yang besar memberi suntikan menarik terhadap sesuatu sudut. Namun kadangkala masalah pokok mati, tidak berbunga pasti akan merisaukan anda sehingga menyebabkan ada di antara segelintir pemilik mengalami fobia akan keadaan ini. Sebenarnya, hampir kesemua masalah yang di hadapi oleh indoor plant amat mudah diselesaikan.

Pencahayaan

Tumbuhan amat memerlukan pencahayaan yang mencukupi mengikut jenis. Sebagai contoh tumbuhan berbunga memerlukan cahaya matahari mencukupi untuk membolehkan tumbuhan tersebut kembang mekar. Jika tumbuhan tidak mendapatkan jumlah pencahayaan mencukupi, daunnya akan mula kuning dan lama-kelamaan akan mati. Kebiasaannya, pemilik akan meletakkan pokok berhampiran dengan tingkap untuk mendapatkan pencahayaan semula jadi. Oleh itu, kenal pasti jumlah pencahayaan yang di perlukan oleh tumbuhan.

Suhu kelembapan dan penyiraman

Kebanyakan tumbuhan tumbuh sihat pada kadar suhu 60 hingga 70°F. Elakkan tumbuhan anda dari kawasan yang mempunyai kadar kepanasan dan sejuk yang tinggi seperti berhampiran dengan penghawa dingin dan peti sejuk. Bagi tumbuhan berbunga, bunganya akan berkembang mekar dalam tempoh lama jika kadar suhu persekitaran di tahap sederhana. Suhu melebihi 75°F akan menyebabkan kadar penyejatan air di dalam tanah menjadi cepat dan boleh menyebabkan tumbuhan kering kontang dah terdedah kepada penyakit serta mudah diserang penyakit.

Tanaman terarium atau bekas bertutup memberikan kadar kelembapan yang tinggi untuk tumbuhan dari jenis sukulen. Kadar penyiraman yang terlalu kurang atau berlebihan boleh menyebabkan tumbuhan bermasalah. Daun akan bertukar menjadi kekuningan dan mati secara perlahan-lahan jika kekurangan air. Mana kala jika berlebihan air, akar tumbuhan akan lemas dan boleh menyebabkan tumbuhan mula lembik dan mudah diserang penyakit. Periksa tanah di dalam pasu setiap hari untuk memastikan kadar kelembapan mencukupi.

Kebanyakan pasu untuk tumbuhan di dalam rumah tidak mempunyai lubang pasu, oleh itu jumlah air yang diperlukan untuk pokok besar adalah sebanyak 250ml dan untuk tumbuhan kecil sebanyak 50ml hingga 100ml bergantung pada saiz tumbuhan.

Kaedah lain untuk memastikan kadar kelembapan tanah adalah dengan mengangkat pasu, jika pasu ringan bermakna kadar kelembapan sudah tiada. Anda juga boleh menggunakan kaedah penyiraman dari bawah pasu. Letakkan tumbuhan yang pasunya berlubang ke dalam bekas yang telah di isi air dan biarkan tanah meresap air secara perlahan. Bila kadar kelembapan sudah mencukupi di bahagian atas tanah, keluar kan pasu dari bekas air tersebut dan biarkan lebihan air tadi keluar dan jangan biarkan pasu terendam di dalam air untuk satu jangka masa yang lama.

Tip: siram tumbuhan anda dari bahagian atas tanah sebulan sekali untuk mengelakkan wujudnya garam mineral dan siram tumbuhan anda sebelum ia menjadi layu. Jika terdapat habuk yang berwarna keputihan pada permukaan tanah di dalam pasu, itu menunjukkan tanah tersebut sudah bergaram.

Pembajaan

Pembajaan dilakukan sebulan sekali dan pada kadar yang sangat minimum. Pemilik kediaman digalakkan mengguna baja organik kerana ia kurang panas dan selepas proses pembajaan tumbuhan perlulah segera disiram. Bagi tumbuhan berbunga, pembajaan mestilah dilakukan selepas tumbuhan tersebut habis kitaran berbunga kerana dikhuatiri baja tersebut akan panas dan menyebabkan kerosakan kepada kudup bunga.

Penyediaan tanah

Untuk tumbuhan berpasu, sistem saliran tanah amat penting untuk memastikan air yang disiram boleh diserap dengan sebaiknya dan lebihannya dapat dikeluarkan. Untuk memastikan tanah di dalam pasu boleh mengalirkan air dengan baik, anda perlu campurkan sedikit pasir di dalam tanah tersebut. Pasir tersebut dapat membantu pengudaraan di dalam tanah, memperbaiki tumbesaran akar di dalam tanah dan memudahkan air mudah di resap oleh tanah.

Tips penjagan indoor plant  dari Rent A Plant


Ruang Tamu Pelik Sebab Salah Pilih Sofa, Jom Tengok Tip Pemilihan Sofa Yang Betul.

Variasi sofa yang ada memberikan alternatif terbaik untuk disesuaikan dengan gaya kediaman pilihan. Rekaan sofa yang unik dengan cetusan warna menyerlah akan membantu menaikkan seri sesebuah ruang. Sofa yang diletakkan di ruang tamu menjadi lokasi utama penghuni kediaman dan tetamu yang hadir. Di sinilah tempat berkumpul dan bersosial, jadi sofa perlu memiliki ciri tahan lama dan memberikan keselesaan maksimum.

Agar tidak salah membuat pilihan, ikuti tip ini sebelum anda membeli sofa:

2. Sesuaikan dengan tetapan gaya dekorasi keseluruhan ruang dan tempat sofa akan diletakkan. Jika untuk ruang keluarga, pilih sofa dengan kusyen lembut dan tebal. Sofa untuk ruang tamu formal pula mestilah sesuatu yang tampak lebih eksklusif.

3. Ambil perhatian pada bentuk sofa. Ketika duduk, tapak kaki anda harus menjejak ke lantai dan tidak tergantung. Begitu juga dengan kedalaman sofa. Ia haruslah tidak tenggelam apabila anda duduk atau terlalu keras dan memberikan keselesaan pada seluruh tubuh.

4. Pilih sofa dengan fabrik pelbagai warna dan corak untuk mengelakkan ruang tampak bosan.

5. Sofa kulit adalah pilihan terbaik untuk penggunaan dalam jangka masa yang panjang. Ia mampu bertahan lama, selain cantik dan berbaloi dengan wang ringgit yang dilaburkan.

Tidak perlu menyalahkan ruang dapur yang terhad dek kerana keadaan dapur yang tidak kemas dan berantakan. Jika anda seorang yang bijak, ruang yang mempunyai penstoran yang mencukupi mampu untuk tampil kemas, menarik dan praktikal. Namun, bagaimana untuk merealisasikannya? Ikuti beberapa tip yang kami ingin kongsikan dalam membantu menguruskan ruang dapur anda dengan baik.

1. Ketahui kedudukan jarak tempat anda memasak dan menyediakan makanan. Barangan yang sentiasa digunakan untuk penyediaan makanan harus diletakkan berhampiran. Ia akan memudahkan penyimpanan, selain memberi keselesaan buat anda tanpa perlu bergerak jauh.

2. Di manakah anda boleh mencari ruang penyimpanan tambahan? Cari semua ruang-ruang yang tersembunyi seperti di atas almari dinding dan belakang pintu kabinet.

3. Mana-mana peralatan untuk membuat biskut atau kek yang hanya digunakan sekali-sekala boleh disimpan di satu tempat seperti di dalam laci. Ia bukan sahaja memudahkan anda mencari barangan tersebut malah lebih kemas.

4.Penyimpanan seperti pinggan atau mangkuk tambahan boleh disusun secara bertindih di dalam laci yang di buat khas. Ia menjimatkan ruang yang terhad.

5. Bekas penyimpanan harus disusun mengikut saiz yang betul untuk disesuaikan dengan peralatan dapur. Ia akan memberi lebih paparan menarik dan praktikal untuk digunakan.

6. Ruang hadapan atau mungkin juga belakang pintu jangan dipandang kosong. Ia boleh digunakan untuk tujuan menyangkut apron atau tuala tangan.

7. Sudu dan garpu diletakkan pada satu bekas di dalam laci.

8. Barang-barang yang kerap digunakan andai tidak ada lagi ruang di dalam kabinet sebaiknya di gantung sahaja pada bahagian dinding. Bina sebuah atau para untuk meletakkan barangan dapur dengan kemas.

9. Bakul rotan menjadi suatu daya tarikan apabila diletakkan di ruang dapur. Ia menjadi pilihan selain laci yang sedia ada.

10. Simpan makanan dalam bekas pelbagai saiz mampu menjimatkan ruang di dapur. Dengan pelbagai corak dan warna menjadikan ruang penstoran lebih ceria. Selain itu, ia juga praktikal dan selamat untuk digunakan.

Selain daripada bertugas sepenuh masa di pejabat sebagai kakitangan kita pasti sudah dibekalkan dengan kemudahan bertugas yang lengkap dan amat penting sekali iaitu ruangan kubikel khas. Ruangan ini kalau tidak membuatkan anda stress dengan timbunan kerja, pasti akan meningkatkan motivasi anda untuk melaksanakan tugas dengan cermat dan efisien walaupun berada di rumah.

Tetapi bagaimana pula jika anda mempunyai tugasan sambilan tetapi memerlukan ruangan pejabat yang sama di rumah?

Anda boleh reka sendiri ruangan pejabat mini di rumah anda. Trik nya mudah sahaja, daripada 3/4 bilik tidur rumah anda, jika salah satu bilik banyak dipenuhi dengan pelbagai longgokan dokumen, buku rujukan, voila!! Anda sudah temui mini ofis anda. Dah jumpa, bagaimana nak hias agar suasananya sama seperti berada di pejabat walaupun kita berada di rumah.

Ikuti tip ini, IMPIANA kongsikan susun atur mini pejabat di kediaman anda.

Ruang Kubikel Dalam Bilik

Salah satu contohnya adalah, jika anda bekerja sambilan sebagai penulis serta pensyarah yang melibatkan banyak penggunaan kertas. Anda boleh susun atur segala dokumen dengan menggunakan rak susun atur secara menegak. Di bahagian atas adalah tempat dimana anda susun segala dokumen di dalam satu folder khas yang dilabel untuk mengelakkan anda daripada membazir masa mencarinya semula. Bahagian belakang pula, anda boleh letakkan rak buku rujukan mengikut seksyen serta bidang yang anda sedang kaji.

Rak yang memenuhi dinding pejabat

Rak ini berfungsi sebagai tempat anda simpan segala perkakas yang selalu anda gunakan serta membantu anda menjimatkan masa mencarinya semula jika diperlukan. Rak tersebut mesti diisi dengan beberapa laci sorong ke dalam yang mana ianya bertindak sebagai ilusi yang memastikan anda tidak berasa semak dengan segala bahan yang bersepah baik di atas meja atau di atas lantai. Tapi, Ingat, anda mesti letakkan bekas susunan untuk memastikan segalanya berada dalam keadaan yang baik dan tidak bersepah.

Laci Storan Kompartmen

Apabila anda menyusun dan menyimpan segala barangan dan perkakas, kita mudah untuk terlupa laci yang mana satu kita simpan seperti contoh, stapler, pen highlighter dan sebagainya. Untuk membendung isu ini, anda disarankan untuk meletakkan label di setiap hadapan permukaan laci. Ini akan membantu anda untuk membuang masa mencari semula di mana letaknya pen anda.

Bekas Plastik

Nak beli laci, kena tempah skali wheel runway nya, tak boleh beli laci sahaja. Isu kos tambahan pasti akan berbangkit. Anda boleh DIY sendiri runway laci anda dengan harga yang murah dan gunakan laci plastik yang jauh lebih menjimatkan daripada ditempah khas. Anda boleh susun atur dari ruang simpanan besar di bahagian bawah kepada ruang storan minimum di bahagian atas.

Haluan udara segar

Bilik pejabat anda juga sama sepertimana ruang tamu dan dapur. Ianya memerlukan laluan udara yang efisien bagi memastikan anda tidak cepat mengantuk dan rasa mual berada di dalam bilik pejabat tanpa sirkulasi udara yang sihat. Pastikan anda memasang pendingin hawa yang akan sentiasa memberikan anda kesegaran dan mengeluarkan segala habuk dalam udara, tetapi jika anda ingin berjimat, anda boleh memasang kipas berdiri dan paling penting sekali, wujudkan jendela di pejabat rumah anda. Udara segar masuk dan keluar tanpa halangan.

Berbelanja untuk kerusi kerja

Kalau seorang pemain permainan atas talian ada kerusi khas, sama juga kerusi di pejabat rumah anda. Tidak semestinya anda membeli kerusi yang sama sepertimana kerusi di pejabat anda, Ingat anda ketika ini berada di rumah, otak anda pasti sudah set yang anda akan berehat dan lupakan sekejap segala kerja di pejabat, beli kerusi kerja yang selesa agar otak anda boleh set untuk terus melakukan kerja walaupun berada di rumah.

Pilih Warna Cat Tema Segar

Lupakan warna cat yang bertemakan ofis anda. Tekapkan warna cat bertemakan warna alam atau lebih mudah catkan bilik pejabat rumah anda dengan warna yang anda sukai. Anda perlu pastikan motivasi anda untuk bekerja di rumah tinggi dan elemen warna memainkan peranan yang amat penting.

Wujudkan ruang inspirasi

Jika di pajabat, anda letakkan gambar keluarga anda sebagai inspirasi untuk terus bekerja dan sentiasa efisien. Di rumah, lakukan perkara yang sama tetapi berlainan sedikit dengan meletakkan gambar potrait figura berjaya atau mercu tanda terkenal dunia sebagai pilihan lain atau kereta idaman serta kumpulan muzik kegemaran anda ataupun petikan kata-kata hikmat.

Bila bercakap soal menghias kamar anak-anak, kita bagaikan rambang mata untuk menyediakan ruang terbaik untuk si kecil. Namun adakala dalam keadaan kelam kabut kita terlupa satu dua perkara yang dianggap remeh tetapi sangat penting. IMPIANA  berkongsi  tip yang mungkin boleh ditambah dalam skill anda menghias kamar anak anda. Persediaan yang rapi menjaminkan hasil yang bermutu dan amali.

1. Pastikan anda memilih perabot yang dijamin tahan dengan aktiviti anak-anak. Jangan hanya harganya yang begitu murah, anda mempertaruhkan keselamatan anak anda terutama bagi yang memilih katil bertingkat.

2. Pastikan  struktur dan material yang dipilih cukup utuh terutama pada bahagian yang menyokong tilam.

3. Jangan lupa elemen bunyi yang menceriakan ruang kamar kanak-kanak. Gantungan kreatif yang berloceng misalnya mampu menghiburkan anak-anak . Malah juga merangsang deria si manja agar lebih peka. Anda sendiri boleh menyediakan  gantungan kreatif ini. Jangan lupa selak ruangan DIY.

4. Elemen kraf perlbagai warna dan melukis sememangnya cukup bagus untuk  perkembangan kreativiti kanak-kanak. Gantungkan ia di sekitar dinding kamar dengan kreatif dan tampil riang. Paling tidak anak-anak akan menghargai seni yang dilakukan sendiri.

5. Kabinet tertutup perlu dikurangkan bagi mengalakkan kemalangan jari tersepit atau pun terluka. Ia juga boleh dijadikan tempat persembunyian si manja dan sememangnya sangat biasa.

6. Mahukan lampu hiasan? Cukup dengan lampu dinding yang kini didatangkan dengan pelbagai rekaan menarik. Elakkan memilih lampu lantai atau meja bagi ruang kanak-kanak kerana ia agak bahaya dan  mengganggu pergerakan kanak-kanak.

7. Elakkan membeli perabot yang berbucu tajam. Sebaliknya  carilah perabot yang mempunyai bucu separuh bulat dan cuba ke kedai perabot khusus  untuk perabot kanak-kanak.

8. Pilihlah fabrik organik . Fabrik yang tidak panas dan mudah dicuci serta selesa. Fabrik kapas merupakan pilihan terbaik dengan pelbagai kualiti yang ada.

9. Kepada anda yang menetap di tengah bandar, tidak salah menyediakan penyegar udara bagi memberi udara yang berkualiti di sekitar kamar untuk keselesaan si manja.

10. Pastikan juga suiz lampu semua di tutup dan di bawah pengawasan penjaga mereka. Ini penting bagi mengelakkan kemalangan domestik.

11. Terdapat lampu dinding untuk kamar kanak-kanak yang tidak terlalu terang dan sesuai untuk mata.

12. Jika membina kabinet bina dalam untuk penstoran barang-barang si manja, seeloknya pilihlah kabinet terbuka. Terutama untuk menyimpan permainan bagi merangsang si manja bermain dengan permainannya dan mudah pula di simpan balik. Ia nampak ringkas tetapi dengan cara ini kita mampu merangsang rasa girang dan mendisiplinkan mereka dengan berkesan.

13. Kini warna klise seperti biru dan merah jambu dilihat sudah ketinggalan zaman. Pilihlah tema warna neutral sama ada warm neutral seperti warna-warna perang kayu atau cool neutral seperti warna kelabu kebiruan air batu. Kemusian serikan ruang dengan warna ketiga dari kemasan lembut anda.

14. Jika memilih permaidani, pilihlah permaidani bulu pendek yang boleh dibersihkan dengan mudah 3 kali seminggu.

15. Siling yang ringkas dan mudah pula dibersihkan. Jika memilih tema klasik, elakkan membeli jenis siling plaster yang berkeluk-keluk dan menyusahkan anda untuk membersihnya.

16. Pastikan anda menggunakan jenis cat yang mesra kanak-kanak. Kini di pasaran terdapat jenis cat yang mudah dibersihkan dan anti bakteria. Jadi selain kertas dinding, anda boleh kembali memilih cat bagi perancangan jangka masa jauh.

17. Pastikan anda menggunakan kemasan lantai yang tidak sejuk seperti jubin dan marmar. Sebaliknya lantai kayu atau vinyl lebih selesa malah menarik bagi sebuah kamar kanak-kanak

18. Elakkan binatang peliharaan memasuki kamar anak anda. Pastikan juga lantai dan peralatan lain, dibersihkan sekerap mungkin dengan pembasmi kuman. Ini bagi mengelakkan alahan, jangkitan dan lain-lain masalah kesihatan berlaku. Awas, segala kelengkapan dan bahan kimia ini, perlulah anda simpan di tempat yang sewajarnya dan tidak boleh dicapai oleh kanak-kanak

19. Elakkan membeli perabot bayi berusia di bawah 5 tahun. Jika anda mempunyai bajet kecil. Terus cari perabot yang mampu menampung anak anda sehingga ke peringkat sekolah rendah. Anda hanya perlu menukar tilamnya setiap lima tahun. Jika merancang mempunyai zuriat lagi, beli sahaja katil dua atau tiga tingkat.

20. Jika kamar andanya tidak seluas mana, rancang penstoran maksimum untuk si manja. Dalam hidupnya, mereka akan menempuh pelbagai fasa dan setiap fasa memerlukan kelengkapan yang berbeza. Jadi pastikan anda tidak menyimpan baju-baju lama yang tidak boleh dipakai lagi. Ibu bapa adakala sayang untuk membuang atau memberikan pakaian kepada yang memerlukan. Jangan sempitkan ruang dengan benda yang tidak digunakan lagi.

21. Jangan lupa menggunakan penyendal  pintu bagi mengelakkan kemalangan domestik. Apatah lagi jika kediaman anda di kondominium tinggi yang selalunya angin bertiup agak kencang pada satu-satu masa.  Kealpaan kita boleh membuat anak –anak terhantuk pada pintu atau tersepit.  Jangan bimbang kini di pasaran terdapat pelbagai penyendal pintu menarik bagi selaraskan dengan tata hias kediaman anda.


Curah Idea Untuk Dekorasi Rumah Bersama Suami, Feeya Iskandar Tampilkan Kediaman Yang Bertemakan Konsep Inggeris Moden

Siapa sahaja yang tidak mengenali dengan selebriti popular, Nor Shafiza Iskandar Azizan atau lebih dikenali dengan panggilan nama Feeya Iskandar yang sentiasa tampil ceria dengan celoteh menghiburkan.

Untuk episod seterusnya segmen Ilham Impiana Inspirasi Selebriti kali ini secara eksklusif kami persembahkan ‘House Tour’ di kediaman Feeya Iskandar atau mesra disapa Cik Piah.

Hasil tinjauan IMPIANA ke lokasi kediaman selebriti berkenaan ketika sesi rakaman dijalankan secara tidak langsung turut terpegun melihat keindahan kediaman yang dimiliki oleh Cik Piah.

Apabila diajukan soal mengenai pemilihan konsep serta tema rekaan hiasan dalaman rumah oleh hos Ilham Impiana Inspirasi Selebriti, Cik Piah memaklumkan bahawa dia dan suami telah kata sepakat memilih konsep Inggeris Moden untuk kediaman mereka.

Katanya lagi, manakala untuk idea dekorasi hiasan ruang dalaman rumah adalah sumber ilham daripada suami tercinta, Nurashid Wahab.

Apa yang menariknya lagi mengenai tentang kediaman Cik Piah ini, jumlah keseluruhan bagi kos pembinaan telah menelan belanja anggaran sebanyak RM400,000 sahaja.

Nak tahu apa lagi cerita yang menarik mengenai kediaman Feeya Iskandar? Sila saksikan episod penuh di laman rasmi YouTube ImpianaTV menerusi pautan video di bawah;

Shag rug atau karpet yang mempunyai bulu (benang) yang panjang dan gebu adalah antara jenis kemasa lembut pada lantai yang paling banyak memerangkap habuk dan kotoran. Lebih tebal atau panjang lapisan bulunya, lebih banyak kotoran yang diperangkap.

Bila dah banyak kotoran, sudah pasti ia menjadi habitat terbaik untuk bakteria. Bagi melindungi keluarga anda dari sebarang ancaman terutamanya penyakit, ia perlu du bersihkan sekurang-kurangnya 1 kali seminggu

Menggunakan penyapu atau berus buķanlah teknik terbaik membersihkan shag rug. Malah ia menyebabkan tekstur shag rug rosak. Nak tahucara betul membersihkan sendiri shag rug, boleh tonton video yang disediakan

Jika hampir setiap hari kita memasak di dapur sudah semestinya periuk dan kuali yang kita gunakan akan menjadi hitam sehingga berkerak.

Apabila kesan kerak pada kuali semakin menebal, semakin susah lah untuk kita mencuci dan menyentalnya. Betul tak?

Kini, anda tidak perlu lagi bimbang kerana ada langkah yang sangat mudah untuk menyelesaikan masalah tersebut dengan hanya menggunakan sabun buku cap buruh.

Kalau zaman dulu-dulu, sabun buku cap buruh ini hanya digunakan untuk membasuh pakaian kerana ia sangat berkesan untuk menghilangkan kotoran degil yang melekat pada baju.

Namun kini tidak lagi kerana sabun buku cap buruh ini juga dipercayai boleh digunakan untuk menghilangkan hitam bawah kuali. Nak tahu caranya?

Pertama, ambil seketul sabun cap buruh kemudian sagat sehingga halus lalu dicairkan sabun yang telah disagat tadi bersama air di dalam sebuah besen.

Seterusnya, rendam kuali atau periuk yang anda ingin dibersihkan ke dalam air sabun tadi dan dibiarkan semalaman.

Akhir sekali, gosok bahagian bawah kuali dengan dawai pencuci pinggan sehingga bawah kuali anda menjadi putih seperti baru. Mudah kan?

Ramai antara kita yang berhadapan dengan pelbagai cabaran sukar di tengah-tengah Perintah Kawalan Pergerakan, dan inilah yang membuatkan kita ternanti-nantikan serta lebih menghargai kedatangan tahun baharu. Tahun ini, sambutan semasa pandemik ini memang berbeza kerana kita beralih daripada keluar bergembira pada waktu malam, kepada menikmati malam yang tenang dalam suasana selesa dan selamat di rumah sendiri. Walaupun keseronokan percutian baru sahaja berlalu, ia bukan bererti anda tidak boleh menjadikan sepanjang tahun ini semeriah dan bermakna seperti itu.

Bagi kebanyakan orang, ‘yang baharu’ dalam tahun baharu ini menandakan harapan untuk masa hadapan yang lebih baik dan setelah berbulan-bulan menyesuaikan diri dengan norma baharu, sekarang adalah masa yang tepat untuk bersiap sedia bagi tahun permulaan yang baru. Ada pelbagai perkara yang boleh kita lakukan untuk mengubah mood dan minda kita ketika memasuki tahun baharu ini dan dengan bantuan AkzoNobel, syarikat peneraju cat dan penyalut terkemuka dunia serta pengeluar jenama Dulux, berikut adalah beberapa inspirasi warna yang anda mungkin suka untuk mengharungi tahun baharu ini.

Menghias untuk 2021

Ada banyak cara untuk menyerlahkan ruang tamu anda dan mewujudkan suasana yang selesa – sapuan cat baharu adalah kaedah yang tidak pernah lapuk dalam memberi penampilan segar kepada kediaman anda. Tahun ini jangan takut untuk mencuba perkara baharu; perubahan yang kecil boleh membawa perbezaan yang besar dalam mood dan pemikiran anda. Dan selepas setahun dihidangkan pelbagai peristiwa yang tidak dijangka, kita semua tahu betapa pentingnya untuk kekal tenang dan berani menghadapi ketidaktentuan. Ambil peluang ini untuk mempersiapkan rumah anda dengan pilihan warna yang lebih berani dan bersemangat bagi merangsang keyakinan anda untuk mengharungi tahun yang bakal mendatang.

Sambil kita mengalu-alukan kedatangan tahun baru, mari kita dapatkan inspirasi daripada palet warna Earth dari ramalan trend warna ColourFutures 2021 AkzoNobel. Palet Earth terdiri daripada warna pelengkap biru, hijau dan coklat yang menggemakan rona laut, langit dan tanah dalam alam semula jadi – menginspirasikan kita dengan keberanian untuk menyesuaikan diri seperti yang dilakukan oleh Bumi.

Mari kita mulakan dengan bilik anda berehat dan menyegarkan diri – bilik tidur. Tempat anda berehat sepatutnya mendamaikan dan menenangkan. Ketika kita mempersiapkan diri untuk tahun yang mendatang ini, buatlah perubahan pada bilik tidur anda sekarang agar anda dapat terus berehat dalam suasana paling selesa sepanjang tahun yang sibuk. Sebagai contoh, gambaran bilik tidur dua nada ini menggunakan Midnight Garden (50GG 23/085) dan Neptunes Depths (27BB 10/138) – yang menunjukkan bahawa padanan warna pelengkap biru dan hijau pekat menjadi mantera yang mampu menjelmakan ketenangan dan kedamaian.

Penting juga untuk mewujud dan mengekalkan persekitaran yang menenangkan serta produktif di dalam bilik di mana anda menghabiskan paling banyak tenaga dan masa. Bagi kebanyakan orang, ia adalah tempat belajar atau pejabat rumah. Dapatkan inspirasi daripada tiga warna pelengkap yang digunakan dalam contoh ini, iaitu bilik belajar anak. Warna hijau muda dan biru lembut memancarkan kesegaran kehidupan sambil diseimbangkan oleh nada coklat semula jadi.

Untuk bilik yang lebih kecil, kami mengesyorkan anda menggunakan rona yang lebih cerah dan lembut daripada warna-warna Earth bagi menyerlahkan cahaya matahari dan mewujudkan ilusi ruang yang lebih besar. Jika anda berminat untuk meniru set-ruang ini, warna yang kami gunakan adalah Brave Ground (juga dikenali sebagai Wright Stone 10YY 30/106); Grey Jeans (45GY 55/502) dan Blueberry Mash (14BB 55/113).

Ruang tamu biasanya menjadi ruang pertama yang dimasuki oleh tetamu dan pemilik rumah, bertindak sebagai teras rumah dan penghubung ke bahagian yang lain. Ini menjadikan ruang tamu sebagai tempat terbaik untuk memanfaatkan Brave Ground. Sambil merenung kembali tahun yang akan terkenal dalam sejarah, apa yang amat kita perlukan sekarang adalah merasai permukaan yang dipijak. Merasai kekukuhan dasar (yang dipijak) itu memberikan kita keberanian untuk menerima perubahan.

Intipati daripada perasaan nyaman dan tenang ini terakam dalam Warna Pilihan Tahun 2021 AkzoNobel, Brave Ground (juga dikenali sebagai Wright Stone 10YY 30/106). Ini adalah warna yang tepat bagi meningkatkan ketenangan di ruang tamu dan mewujudkan semangat kecekalan yang kita semua perlukan untuk tahun yang mendatang ini.


Petua Bijak Menguruskan Konflik Di Rumah Masa Kini

Mengurus Rumah bukan satu perkara mudah apabila semua berubah menjadi norma baru. IMPIANA kongsikan petua bijak menguruskan konflik di rumah masa kini. Masa terperap di dalam rumah sepanjang PKP boleh dimanfaatkan untuk mengeratkan lagi hubungan keluarga, tetapi pada masa yang sama menimbulkan cabaran tertentu.

Bagi keluarga yang lebih besar, mungkin sukar untuk menghabiskan masa sehari suntuk tanpa ada ahli keluarga yang hilang sabar, rasa resah atau mungkin, ada yang menangis.

Menurut Tinjau Selidik Kesejahteraan Bermula Dari Rumah (Wellness Begins at Home) Gardenia, tiga punca utama konflik atau perselisihan dalam isi rumah Malaysia semasa PKP termasuk:

1. Pembahagian tugas mengemas dan membersih rumah.
2. Masalah belajar dalam talian dan kerja sekolah.
3. Penghuni rumah mengganggu semasa panggilan kerja atau kelas dalam talian diadakan.

Pada hakikatnya, kita mampu mengurus dan mengatasi masalah ini. Malah kita mungkin sudah tahu cara-cara untuk menyelesaikan pertikaian di tempat kerja, dan kita hanya perlu menyesuaikan kaedah ini supaya turut berkesan dalam suasana di rumah.

Lima gaya utama pengurusan konflik Di Rumah

Pengurusan konflik ialah amalan menyelesaikan pertikaian dengan cara yang adil, saksama dan cekap. Ia lazimnya digunakan di tempat kerja, tetapi jika anda terus membaca artikel ini, anda boleh lihat bahawa kemahiran yang sama juga boleh diamalkan di rumah sendiri.

1. Mengalah
Gaya pengurusan ini membolehkan salah seorang ahli keluarga untuk ‘menang’ dengan memberikan apa yang dikehendakinya. Pada asasnya salah seorang mesti mengalah demi kepentingan orang lain.

Positif: Pertikaian kecil boleh diselesaikan dengan mudah dan pantas.

Negatif: Ahli keluarga yang lantang mungkin mendapat apa yang dikehendaki kerana lebih mendesak dan berani bersuara. Atau jika anda daripada keluarga tradisional Asia yang menekankan pangkat dalam keluarga sebagai tanda hormat, mereka yang lebih muda dan kurang peranan lazimnya berasa suara mereka tidak didengari.

2. Elakkan
Gaya/cara mengelakkan konflik menggunakan taktik ‘bawa bertenang’ untuk memastikan situasi panas kembali reda. Ada masanya, anda juga boleh mengasingkan ahli keluarga yang sedang marah daripada perbincangan.

Positif: Sesuatu pertikaian mungkin terlalu dipengaruhi perasaan, oleh yang demikian meluangkan masa untuk bertenang akan membantu ahli keluarga berkenaan memberi tumpuan terhadap isu yang dihadapi.

Negatif: Jika anda sentiasa mengelakkan konflik tanpa mencari penyelesaian, masalah ini mungkin kembali menghantui keluarga anda atau meledak menjadi isu yang lebih besar.

3. Tolak Ansur
Bertolak ansur bermaksud mencari jalan tengah. Pendekatan ‘menang-menang’ ini menjadikan pengorbanan seseorang lebih mudah diterima.

Positif: Ahli-ahli keluarga yang terlibat akan berasa diri mereka diberi perhatian. Perasaan setiap ahli keluarga harus diambil kira.

Negatif: Mengorbankan sesuatu mungkin mempunyai maksud berbeza bagi setiap ahli keluarga. Sesetengah pengorbanan mungkin nampak lebih besar daripada yang lain.

4. Kerjasama
Gaya kerjasama mungkin kaedah paling panjang dan mencabar untuk menguruskan konflik; terutamanya kerana semua ahli keluarga perlu duduk semeja, mempertimbangkan setiap keperluan dan kehendak setiap ahli dan mencari jalan penyelesaian bersama-sama. Walaupun setiap gaya pengurusan memerlukan komunikasi, gaya ini memerlukan paling banyak interaksi.

Positif: Berpuas hati

Negatif: Anda mungkin perlu meluangkan masa sepanjang hujung minggu untuk mencapai kata sepakat.

5. Bertegas
Ada masanya anda sebagai ibu bapa perlu bertegas. Walaupun anak-anak mungkin tidak suka, ibu bapa selaku orang tua mesti membuat keputusan yang sukar.

Positif: Sebagai ibu bapa, anda rasa selesa dan yakin dengan keputusan yang anda buat kerana hakikatnya, anda tahu apa yang terbaik untuk keluarga.

Negatif: Malangnya, anak-anak anda mungkin tidak faham pada mulanya dan mungkin tidak puas hati dengan anda buat seketika.

Peringatan penting Setiap ahli keluarga kita berbeza, dan begitu juga setiap pertikaian atau konflik di rumah. Tiada satu kaedah sesuai untuk semua bagi menyelesaikan setiap isu di dalam keluarga. Malah, kita perlu menunjukkan sikap empati atau kefahaman, terutamanya dalam keadaan semasa apabila kebanyakan orang berada dalam tekanan, lebih-lebih lagi dengan ketidakpastian yang timbul. Tekanan dan emosi kita pada ketika ini agak tinggi. Walaupun negara kita akan memasuki fasa endemik, kita masih perlu berwaspada dan berhati-hati dalam aktiviti harian. Terus berbuat baik dan menjaga hati antara satu sama lain kerana kita tidak tahu apa yang sedang dilalui oleh mereka akibat pandemik. Ramai yang kehilangan orang tersayang dan punca pendapatan, dan bagi sesetengah orang, kehidupan tidak lagi sama seperti dulu.

Gardenia KL bertekad untuk terus memberikan sokongan kukuh kepada usaha negara pulih daripada pandemik COVID-19. Sempena Minggu Kesihatan Mental Sedunia 2021 lalu , hasil penemuan daripada Tinjau Selidik ‘Wellness Begins at Home’ telah dibincangkan dalam forum secara langsung menerusi akaun Facebook @GardeniaKL bersama penggiat kesihatan mental selebriti dan Penaung MIASA, Che Puan Sarimah Ibrahim; penggiat kesihatan mental dan Presiden MIASA, Anita Abu Bakar; dan Pengurus Besar Hal Ehwal Korporat dan Perhubungan Awam Gardenia KL, Hazlinah Harun. Perbincangan meliputi kesan pandemik terhadap rakyat Malaysia, petua gaya hidup lebih sihat dan banyak lagi.

Tidak dinafikan, berlakunya bencana alam seperti banjir kilat boleh memberikan impak dan kesan yang buruk kepada anda. Bukan sahaja boleh menjejaskan kediaman anda malah ianya juga boleh memberikan cabaran yang besar dalam hidup anda.

Maka dengan itu, anda dinasihatkan serta disarankan melakukan beberapa langkah penting sebelum berlakunya banjir kilat supaya anda tidak akan menghadapi sebarang masalah di kemudian hari.

Jadi, mari kita lihat senarai lima langkah yang perlu anda lakukan sebelum berlakunya banjir kilat di kawasan kediaman anda.

1.Simpan Dokumen Penting

Langkah pertama sekali yang perlu anda lakukan adalah untuk menyimpan semua dokumen penting dan barang berharga anda ke dalam bekas kalis air.

2.Simpan Air Bersih

Apabila berlakunya kilat, anda berkemungkinan akan menghadapi kesukaran untuk mendapatkan air yang bersih untuk kegunaan seharian. Makan dengan itu, anda disarankan untuk menyimpan air yang bersih secukupnya.

3.Alihkan Kenderaan

Bagi anda yang tinggal di kawasan kediaman tanah rendah dan memiliki kenderaan seperti kereta atau motorsikal, anda disarankan untuk segera mengubah tempat dan meletakkan kenderaan anda di kawasan lain yang kurang berisiko banjir.

4.Sediakan Peralatan Kecemasan Secukupnya

Anda juga disarankan untuk menyediakan peralatan kecemasan seperti ubat-ubatan dan ‘powerbank’ untuk kegunaan kecemasan. Ini kerana, sekiranya berlaku banjir di kawasan kediaman anda berkemungkinan akan menghadapi kesukaran seperti bekalan elektrik terputus dan pergerakan keluar masuk yang lebih terhad.

5.Ambil Tahu

Langkah seterusnya adalah sangat penting untuk anda ambil tahu berhubung lokasi pusat pemindahan dan pusat bantuan yang berdekatan kediaman anda sekiranya berlaku banjir. Ianya sangat penting kerana membolehkan anda menempatkan dan menyelamat nyawa ahli keluarga anda daripada menjadi mangsa nahas banjir.

Diharapkan anda semua untuk sentiasa kekal berwaspada dan peka dengan keadaan cuaca.

Cara Hilangkan Bau Hapak Di Rumah

Ini merupakan tip untuk menghilangkan bau yang kurang menyenangkan di kediaman anda. Tidak kisahlah di rumah mahu pun di pejabat, bau hapak yang kurang menyenangkan boleh menyebabkan anda kurang selesa. Jadi, anda perlu ketahui cara mudah untuk menghilangkan bau hapak dari kediaman anda.

Kenal pasti di bahagian mana yang paling terjejas dengan bau yang kurang menyenangkan ini. Adakah hanya di dapur? Ruang tamu? Atau pun seluruh rumah? Kemudian cuba siasat apakah penyebabnya kehadiran bau yang tidak menyenangkan itu. Mungkinkah disebabkan oleh saluran paip bocor atau dari asap masakan.

Pastikan tiada paip bocor yang boleh menyebabkan air bertakung. Takungan air boleh menyebabkan bau yang kurang menyenangkan jika dibiarkan dalam tempoh yang lama. Karpet lap kaki juga perlu dijemur sekurang-kurangnya seminggu sekali untuk elakkannya daripada berbau hapak.

Pastikan sekurang-kurangnya seminggu sekali buka tingkap dan pintu untuk sistem aliran udara. Ini untuk memberikan aliran udara yang kurang menyenangkan itu keluar dari kawasan yang terjejas. Ia juga memberi ruang untuk udara segar masuk ke kawasan terbabit. Kadang-kadang bau hapak itu datangnya dari habuk yang terperangkap lama di dalam sesebuah bilik. Jangan lupa buka semua suis kipas di dalam bilik untuk menggalakkan pengudaraan.

Rebus lemon yang dipotong  bersama air. Guna air rebusan yang masih panas tersebut untuk menjadi bahan penyegar semulajadi. Setelah sejuk, masukkan air rebusan lemon ke dalam botol penyembur untuk digunakan sebagai penyegar ruang pada bila-bila masa.

Letakkan semangkuk baking soda ke kawasan yang terdapat haruman kurang menyenangkan. Tinggalkan selama 24 jam untuk membiarkan ia menyerap bau tersebut. Kemudian guna penyegar udara untuk memberikan haruman yang menyegarkan.

Jika sebelum ini anda menyapu atau vakum seminggu sekali, ubah rutin itu dengan membersihkan rumah setiap pagi sebelum ke tempat kerja. Ia salah satu aktiviti yang juga mampu membakar kalori. Juga kerap kali mengelap barang hiasan dan mengemop lantai juga boleh mengelakkan dari habuk terkumpul yang boleh menyebabkan bau hapak.

Khamis, 14 Julai 2022, KUALA LUMPUR– Spritzer (“Syarikat”), pengeluar air botol terkemuka Malaysia, secara rasminya melancarkan botol ikonik baharu dengan gaya bergaya dan bertenaga yang diperbuat daripada pembungkusan kitar semula sepenuhnya yang diperbuat daripada bahan kitar semula.

Lengkungan botol yang anggun dan moden itu berbentuk seperti titisan air dan mempunyai cengkaman yang ergonomik. Skim warna pirus, gabungan biru dan hijau, mewakili kesucian alam semula jadi, ketenangan, ketenangan dan kedamaian, manakala logo korporat baharu diinspirasikan daripada kawasan tadahan air bersih Syarikat seluas 390 ekar di Taiping, Perak. Botol baharu yang dibuat dengan pembungkusan mampan membolehkan pengguna mengitar semula dan menggunakan semula pembungkusan, secara langsung mengurangkan pelepasan karbon.

“Spritzer sedang meningkatkan inisiatif kemampanan Syarikat, dan botol ikonik baharu itu memenuhi tujuan estetika moden serta menggalakkan pengguna untuk membawa kehidupan baharu kepada botol melalui kitar semula, melalui ‘Tujuan Baharu Rupa Baru,’ kata Encik Lim Seng Lee, Ketua Pegawai Eksekutif Kumpulan Spritzer. Nature mengilhamkan rupa baharu. Setiap elemen label mempunyai cerita, dan tujuan baharu itu diilhamkan oleh pembungkusan kitar semula sepenuhnya kami yang diperbuat daripada bahan kitar semula.”

“Spritzer terus melabur dalam aktiviti penyelidikan dan pembangunan untuk berkongsi penyelidikan mengenai manfaat kesihatan meminum air mineral semula jadi yang kaya dengan silika dengan pengguna,” tambah Lim. Kelebihannya termasuk bagaimana air mineral yang kaya dengan silika boleh meningkatkan sintesis kolagen dan membantu dalam penyingkiran aluminium daripada badan kita.”

Dengan penuh penghargaan, Spritzer telah menerima pelbagai anugerah dan anugerah selama ini, termasuk Anugerah Rasa Unggul Institut Rasa Antarabangsa dan Air Mineral Anugerah Rasa Berlian yang pertama di Malaysia. Penghormatan lain termasuk anugerah platinum Reader’s Digest Trusted Brands 2022 selama 21 tahun berturut-turut.

Tidak lupa juga, Ayda Jebat, penyanyi dan pelakon terkenal, serta pelakon Meerqeen turut menghadiri pelancaran tersebut.

Akhir sekali, Spritzer ingin mengucapkan terima kasih kepada para pelanggannya atas sokongan dan kesetiaan mereka yang berterusan, kerana mereka telah menjadi penggerak di sebalik usaha syarikat selama ini untuk memastikan bahawa air mineral semula jadinya adalah berkualiti tinggi dan untuk mencapai masa depan yang lebih baik dan lebih mampan.


Lemon Dan Kulit Kayu Manis Boleh jadi Bahan Pencuci TERBAIK!

Lantai kediaman yang bersih dan cantik merupakan salah satu ciri rumah yang selesa didiami. Bagi memastikan lantai sentiasa dalam keadaan yang tip top, pemlik perlulah menjaga dan membersihkannya setiap hari. Jika tidak dikekalkan kebersihan lantai, pasti akan jadi tidak selesa dan mungkin juga akan cepat rosak.

IMPIANA ingin membantu anda bagaimana untuk menjaga lantai rumah dengan sempurna agar ia kekal lama dengan modal yang rendah serta hanya menggunakan segala peralatan yang sedia ada dalam rumah.

Perahan Lemon

Anda boleh menjimatkan penggunaan cecair cucian lantai dengan membuat sendiri air cucian agar lantai anda kekal bersih sepertimana ia dipasang mula-mula dahulu.

Bahan-bahan :
1 biji lemon
1 jug air paip
1 sudu sabun serbuk

Cara-caranya :

Campurkan kesemua bahan-bahah di atas iaitu air perahan limau bersama sabun serbuk serta air paip ke dalam baldi.

Mop kawasan rumah anda seperti biasa.

Semburan air untuk menyapu pasir

Selalu apabila kita menyapu lantai, pasti sukar untuk memerangkap pasir halus yang melekat di celahan celahan lantai vinyl flooring rumah anda.

Cara-caranya:

Semburkan sedikit air paip ke atas penyodok penyapu. Ia bertindak sebagai pelekat untuk memerangkap butir kecil pasir dan memudahkan proses pembersihan.

Selepas disembur dengan sedikit air, sapu pasir tersebut ke dalam penyodok seperti biasa.

Hilangkan Bau Hapak Pencuci Hampagas

Masalah biasa yang dihadapi oleh setiap orang ketika mengemas rumah menggunakan vacuum adalah bau hapak habuk yang terperangkap dalamnya. Sama juga keadaannya apabila tidak disedut oleh vacuum, kotoran micro boleh merosakkan lantai rumah anda.

Gunakan serbuk kayu manis untuk menyegarkan udara yang dikeluarkan oleh mesin tersebut agar udara rumah anda bebas daripada bau busuk hapak.

Cara-caranya:

Ambil sedikit serbuk kayu manis, letakkan di hadapan hos penyedut vacuum dan biarkan ia menyedutnya untuk membebaskan haruman kayu manis di sekeliling rumah.

Kilatkan lantai rumah

Tips ini amat sesuai untuk lantai di bahagian dapur yang menggunakan jubin. Kalau tidak dibersihkan dengan betul, seperti tertumpah air berperisa, pasti akan membuatkan lantai anda melekit dan berbau.

Pasti lantai melekit membuatkan anda berasa tidak selesa.

Bahan-bahan :
1 Penutup pencuci lantai
Cuka
Air Panas

Cara-caranya:

Campurkan kesemua bahan di atas ke dalam baldi dan mop pada lantai jubin dapur anda.

Kesannya akan membuatkan lantai jubin anda kembali berkilat seperti baru dipasang semalam.

Ramai yang beranggapan kalau pintu rumah tak sama tinggi atau semakin menurun tak boleh tutup rapat ini mesti sebab cuaca, panas sejuk yang buatkan kayu pintu mengembang dan macam-macam lagi la tanggapan bila pintu tak boleh tutup rapat.

Ini puncanya yang ramai tak tahu. Bukan sebab kayu pintu mengembang atau tanah rumah mendap dan sebagainya. Ini kerana ensel pintu dah lari dari kedudukan asal. Manakan tidak, pintu ni kan tiap hari kita buka tutup, buka tutup. Memang boleh lari la kedudukan ensel tu.

Ensel pintu ni macam lutut kita juga la ye. Selalu guna tapi tak jaga lama-lama alignment tu boleh lari. Jadi macam mana nak jaga pintu agar tak melurut kebawah agar pintu boleh tutup rapat dan tahan lama? Mudah sahaja, kalau buka pintu tu buka la dengan berhemah jangan la main sentap dan kalau tutup pintu tu jangan la main hempas.

Rajin-rajin la letak minyak mesin dekat ensel pintu, tak kisah la pintu rumah mahupun pintu bilik, oleh kata segala jenis pintu la perlu dijaga agar tidak berlaku masalah menurun bila sampai waktu usurnya pintu tu.

IMPIANA kongsikan bagaimana nak adjust atau baiki pintu yang sudah mendap kebawah atau turun ke bawah dan tak boleh tutup dengan rapat. Kadang-kadang tu terpaksa ketuk,angkat dan ada yang tendang pintu nak bagi rapatkan. Siapa pernah jadi macam ni? Kongsi sikit dengan IMPIANA.

Tak perlu ye, sampai nak tukar pintu rumah baru pulak kalau hadapi masalah macam ni. Sebab mudah je kalau anda tahu cara atau teknik yang betul untuk baiki pintu yang dan tak boleh tutup dengan rapat. Pintu yang selalu jadi macam ni mestilah pintu jenis kayu. Jadi bila jadi macam ji keselamatan pun kurang, sebab pintu rumah tak boleh tutup dengan rapat.

Tonton video ini untuk anda lakukan jika hadapi masalah macam ni.

Tidak dinafikan, penggunaan loceng pintu rumah adalah satu barangan keperluan yang sangat penting untuk sesebuah kediaman. Ini kerana, ia boleh memudahkan

Jika loceng pintu rumah anda sudah lama, rosak atau tidak boleh digunakan lagi, apa kata anda beralih kepada penggunaan loceng pintu rumah yang lebih moden seperti ini.

Untuk maklumat anda, loceng pintu rumah ini sememangnya moden dan canggih dengan teknologi terkini. Ia telah direka dan didatangkan dengan sistem ‘wireless’ yang pastinya akan memudahkan untuk pemasangan loceng pintu ini di kediaman anda.

Bukan itu sahaja, ia juga dilengkapi kamera dengan paparan resolusi HD yang akan memudahkan anda melihat individu yang berada di luar kawasan kediaman anda.

Di samping itu juga, ia didatangkan dengan sistem pembesar suara yang boleh memudahkan anda untuk berkomunikasi bersama orang yang berada di luar rumah anda.

Meski loceng pintu rumah ini dilengkapi dengan pelbagai fungsi teknologi yang terkini, ketahanan tenaga bateri tidak akan menjadi masalah kerana ia mudah alih serta boleh dicas semula. Jadi tiada masalah kekurangan tenaga bateri akan berlaku.

Dari segi harganya pula, jangan anda berasa bimbang kerana loceng pintu rumah seperti ini dijual dengan harga yang sangat berpatutan tanpa perlu berbelanja besar pun. Menarik kan?

Siapa mempunyai kipas elektronik mudah alih seperti ini di rumah? Boleh dikatakan, hampir semua orang mempunyai kipas elektronik yang kecil dan mudah dibawa kemana-mana sahaja.

Jika kipas elektronik mudah alih anda telah rosak dan tidak lagi berfungsi dengan baik, jangan anda terus membuangnya pula. Ini kerana, ada kaedah dan cara yang mudah boleh anda lakukan untuk membaikinya.

Kalau anda terus membuangnya, anda sudah melakukan satu sikap pembaziran kerana peralatan elektronik tersebut masih boleh diguna pakai dan berfungsi dengan baik sekiranya dibaiki.

Bagaimana kaedah untuk membaiki peralatan elektronik tersebut? Oleh itu, menerusi segmen Tip Impiana episod kali ini bersama Sis Letrik, Cik Aqilah yang merupakan pengasas dan pemilik Aiszzy Electronics Enterprise untuk berkongsi cara-caranya bersama anda semua.

Mari tonton video penuh tersebut pada pautan di bawah;


Rupanya Mudah Dan Cepat Nak Biakkan Sendiri Pokok Bunga Satay Ni Dalam Pasu

Bunga satay atau Angelonia adalah tanaman renek bermusim yang mempunyai vibrasi rona yang menarik. Pernah menjadi antara tanaman wajib bagi peminat laman satu ketika dahulu. Namun, dikatakan tanaman ini perlu iklim yang sejuk dan penyelengaraan yang rumit. Bila selesai musim berbunga sahaja, ia mula mati dan perlu diganti. BETUL KE?

Seperti Petunia, ada jenis Angelonia yang sesuai dengan iklim panas dan lembap sepanjang tahun di Malaysia. Untuk elak angelonia nie dari merompongkan batas tanaman apabila selesai musim bunga, sulaman perlu dilakukan seperti mana yang pernah dibincangkan di dalam artikel penjagaan petunia. Tak semestinya sulaman perlu dilakukan dengan membeli pokok yang baru. Anda boleh biak sendiri Angelonia dengan cara yang mudah.

3 minggu lepas ada tanam keratan yang terpatah masa pindah ke pasu. Ingatkan akan mati, tapi menjadi hidup pula. Hari ini keratan terpatah yang disemai sudah tumbuh akar, bertambah cabang dan juga sudah berbunga.

Oleh itu, Bagi memastikan batas angelonia sentiasa penuh dengan bunga. sulaman perlu kerap dilakukan. Biakan didalam pasu lain terlebih dahulu. Bila ada kekosongan batas, baru kita sulam.

Ambil beberapa keratan beatang yang telah matang dan buang daun di bahagian bawah untuk memudahkan ia ditanam. Cocokkan keratan batang tadi ke dalam medium tanama yang telah dimuatkan di dalam pasu atau polybag

Kondisi awal angelonia setelah ditanam semula

Menjelang usia 3 minggu, keratan yang disemai mula berakar

Angelonia yang menjalani proses sulaman telah matang dan penuh satu pasu

Iklim sekarang yang agak meruncing panas nya memang sesuai untuk kita tanam bawang. Al Maklumlah, bawang macam kambing tak suka air. Sebenarnya, untuk tanam bawang, kita perlu tentukan apa tujuan tanaman. jika untuk diambil daunnya, kaedah tanaman lain. Begitu juga untuk penghasilan bawang.

1. Sediakan medium 2:1 (pasir dan tanah) untuk tanaman bawang

2. Potong sedikit bahagian kepala bawang untuk tujuan penghasilan daun bawang dengan cepat

3. Untuk hasilkan ulas bawang yang banyak dari sebiji bawang dewasa, Potong sedikit bahagian kepala dan akar.

4. Untuk bawang yang telah dibuang akar, Daunnya tidak boleh diambil kerana akan menyebabkan masalah sumber nutrien. lama kelamaan, bawang akan mati

5. Siraman hanya dilakukan apabila perlu. Bawang tak suka medium yang sentiasa basah kerana ia akan merosakkan bahagian isinya.

6. Tak perlu racun serangga untuk kawal perosak bawang. Ini disebabkan aroma bawang yang busuk memang tidak digemari oleh serangga perosak.

7. Penggunaan baja hanya dilakukan di awal-awal proses tanaman sahaja. Boleh gunakan apa sahaja jenis baja

8. Buang bunga bawang untuk elak isinya kurus dan tidak berkembang

9. Bawang boleh dituai apabila mencapai usia matangnya 2 bulan ke atas

10. Jenis bawang besar akan menghasilkan labu bawang nya yang banyak. manakala yang kecil sebaliknya.

Tip: Sisa potonggan bawang tadi jangan di buang. Rendam semalaman dan jadikan sebagai air siraman pada pokok

Kegunaan bahan dapur di kebun seperti cuka, baking soda dan pelbagai lagi umum dah tahu. Tapi, ada lagi satu bahan dapur yang mempunyai kebaikkan kepada tanaman yang IMPIANA baru baca hasil perkongsian di Balconygadenweb.com iaitu, tepung jagung. Berikut 5 kegunaan tepung jagung di laman

Jika sebelum ni impiana pernah kongsi tip untuk campurkan serbuk kayu manis dengan biji benih supaya tak diserang perosak. Kali ni, balconygardenweb.com berkongsi tip untuk pastikan biji benih cepat bercambah dengan mnggunakan tepung jagung. Sebelum semai, gaulkan sedikit tapung jagung bersama biji benih Ia akan menyebabkan biji benih sentiasa dalam keadaan hangat dan benih cepat bercambah

Tanah yang mengandungi pasir yang tinggi sukar untuk pembiakkan tanaman terutamanya dari jenis yang memerlukan kelembapan seperti sayuran. Cara untuk memulihkan struktur tanah berapsir agar mempunyai peganggan kelembapan yang tinggi adalah dengan mencampurkan sedikit tepung jagung ke dalam medium taanamn yang berpasir

Menurut North Carolina Agricultural and Technical State University tepung jagung berupaya mengubah struktur tanah

Campurkan 2 sudu tepung jagung ke dalam 1 gelen air siraman. Ia akan akan mengekalkan kelembapan di dalam tanah untuk tempoh yang lama. Namun teknik siraman ini tidak sesuai di lakukan setiap hari kerana ia akan merosakkan struktur tanah

Kadar urea yang tinggi akan menyebabkan tanah tercemar. untuk mengatasi masalah ni, taburkan tepung jagung pada bahagian yang tercemar untuk mengawal kesan tidak baals nitrogen pada permukaan tanah

Ia adalah kaedah paling efektif memusnahkan semut di kebun secara alami. Letakkan gula yang telah dicampur bersama tepung jaging berhampiran dengan sarang semut. Semut yang makan gula tersebut akan mengalami masalah pencernaan. Yang lebih menarik, sifat semut yang suka membawa makanan ke dalam sarang akan menyebabkan koloni tersebut mengalami masalah yang sama

Pokok buah yang ditanam sudah pasti apa yang dinantikan adalah untuk menuai hasil buahnya. Tapi apakan daya, pokok buah yang ditanam dah makan tahun tapi tak mengelurkan hasil walaupun dah bagi macam-macam baja mahal.

Apa kata cuba buat baja yang menggunakan air minuman tenaga atau isotonik, belacan dan MSG ni. mana tahu, mujarab. Yang penting, tak perlu diperap boleh guna terus. Dalam tempoh 2 minggu dah tunjuk hasil.

Bahan-bahan:
1 botol Redbull (150ml Atau sebarang jenis minuman isotonik)
1 sudu makan Belacan
1 sudu makan Ajinomoto

Cara: Campur dan larutkan semua bahan sehingga sebati dan tidak perlu diperam
Cara guna : 1 Sudu pati baja buah dicampurkan dengan 1 liter air tanpa klorin. Jika tida sumber air tanpa klorin, anda boleh tadah air paip dalam satu bekas dan biar semalaman. Hanya bahagian atas nya sahaj boleh digunkan. Boleh juga guna air hujan atau sungai) Semburkan pada keseluruhan pokok
Semburan hanya perlu dilakukan sekali sahaja dan bukan secara kerap atau berkala. Dalam tempoh 2 minggu, bunga akan keluar. Lebihan campuran boleh disimpan di dalampeti ais. Resepi ini juga sesuai digunakan sebagai bahan penggalak akar bagi tujuan pembiaakkan secara keratan batang atau tut.

Sumber: Sara saad


Pembiakkan Keratan Batang Untuk Hasilkan Pokok Kari Cepat Besar Dan Merimbun

Kebiasaanya, nak biak kari ramai yang memilih pembiakkan melalui anak pokok yang sememangnya mudah hidup melata terutama di bawah induknya. Namun, cara tersebut akan makan masa yang agak lama untuk membolehkan anda untuk ambil daunnya.

1) Potong batang kari yg dah tua dlm 4-5 inci
2) Buang kulitnya, separuh saja, jangan sekeliling batang
3) jadi mcm gambar 3
4) Letak di atas tanah dgn bahagian yg telah dikelar mengadap ke bawah. Haa…siram hari2. Batang tu biar saja tumbuh terlangkup macam tu.
5) Cara ni, keratan btg akan keluarkan tunas lebih banyak…dpt la serumpun pokok kari. Gambar last tu bertunas selepas lebih kurang seminggu.

Menerusi episod segmen Ilham Impiana Inspirasi Selebriti kali ini, IMPIANA telah berkesempatan untuk berkunjung dan kami ‘House Tour’ ke kediaman selebriti versatil, Zulin Aziz yang terletak Setia Eco Templer Park, Rawang.

Untuk maklumat anda, selebriti popular ini memiliki sebuah rumah jenis teres dua tingkat dan merupakan kediaman terbaharu Zulin setelah mendirikan rumah tangga bersama suaminya, Farhan Norzaini pada Februari lalu.

Kata Zulin atau nama sebenarnya, Farah Azleenda Abdul Aziz dia telah berpindah sepenuhnya ke kediaman terbaharu tersebut sekitar

Bagi dekorasi ruang dalaman rumah, maklum Zulin telah memilih konsep bertemakan Scandinavian yang telah dipelopori oleh negara di Sweden, Denmark dan Norway.

Ketika sesi temu bual bersama hos Ilham Impiana Inspirasi Selebriti, Zulin mendedahkan bahawa dia telah berbelanja kos anggaran sebanyak RM50,000 sahaja untuk dekorasi serta pengubahsuaian seluruh ruang kediamannya.

Di samping itu, katanya lagi untuk berbelanja kos anggaran sebanyak itu dia telah mengamalkan tip berjimat-cermat dengan berbelanja secara dalam talian.

Nak tahu apa lagi cerita yang menarik mengenai kediaman Zulin Aziz? Sila saksikan episod penuh di laman rasmi YouTube ImpianaTV menerusi pautan video di bawah;

Elak Letak Mesin Basuh Rapat Dengan Dinding, Nanti Cepat Rosak. Ramai suka rapatkan posisi mesin basuh terus ke dinding. Betul tak? Ia bagi tujuan menjimatkan dan memanfaatkan ruang sepenuhnya. Namun, harus anda ketahui bahawa tindakkan tersebut adalah tidak sesuai dan hanya akan memudaratkan kondisi mesin basuh

Ini bermakna, tidak kira bahagian belakang atau sisi mesin basuh perlu ada ruang untuk pengudaraan. Sebaiknya, sediakan ruang lega antara mesin basuh dan dinding atau apa-apa sahaja elemen bersebelahan dengannya lebih kurang 5 cm

Ia bertujuan memberi ruang pengudaraan bagi mengelak wujudnya kelembapan di dalam ruang badan mesin basuh. Jika bahagian dalam badan mesin basuh mengalami kelembapan, ia akan menyebabkan komponen yang tak kalis air akan mudah berkarat dan rosak

Selain itu juga, ia mengelak mesin basuh dari cepat panas akibat penggunaan motor yang lama. Tambahan, ruang lega yang tersedia menjadi sempadanan menyerap gegaran ketika mesin beroperasi. Jadi gegaran tersebut tidak terkena pada bahagian dinding atau komponen bersebelahan

Adakah anda sedang merancang untuk mengubahsuai kediaman, terutamanya ruangan publik seperti entryway dan ruang tamu? Jika ya, boleh cuba pertimbangkan penggunaan meja konsol untuk mendapatkan penampilan yang menarik selain dapat memberikan beberapa alternatif pilihan untuk dekorasi di ruangan tersebut.

Meja konsol merupakan rekaan meja kecil yang ukurannya tidak terlalu besar oleh itu sesuai untuk diletakkan berhampiran pintu masuk serta sebagai pelengkap sofa di ruang tamu ataupun di satu sudut bahagian ruang makan. Ianya bukan hanya cantik tetapi juga merupakan satu penyelesaian mudah buat masalah penyimpanan barang anda.

Hal lain yang menarik tentang meja konsol adalah sifatnya yang multifunction. Selain berfungsi sebagai elemen dekoratif dan penyeri ruang, meja konsol juga boleh dimanfaatkan untuk menyimpan barang-barang kecil. Jika anda sejenis orang yang selalu lupa di mana anda letakkan kunci kereta, pengecas telefon bimbit mahupun pin tudung, maka meja konsol memang pilihan yang tepat untuk anda.

Sebagai perabot penyeri ruang, antara cara untuk anda mendeko meja konsol adalah dengan menghiasnya dengan lampu meja yang unik, pasu bunga atau susunkan bingkai gambar-gambar kenangan. Selain itu anda juga boleh gantungkan cermin atau art piece pada dinding untuk mendapatkan kesan lebih dramatik.

Namun sebelum anda pergi mendapatkan meja konsol, terdapat beberapa kriteria yang perlu dipertimbangkan. Pastikan anda mengikut tip yang telah kami sediakan agar tidak silap memilih nanti.

Terlebih dahulu anda perlu tahu untuk apa kegunaan meja konsol ini, adakah ia sekadar hiasan ataupun ia akan digunakan sebagai tempat penstoran tambahan. Cuba bayangkan jika anda pilih untuk membeli meja konsol yang tidak bersesuaian dengan kegunaannya pasti akan rasa menyesal dan ralat.

2. Tentukan konsep dan gaya keseluruhan kediaman anda.

Perkara paling penting yang perlu dipertimbangkan sebelum membeli meja konsol adalah konsep yang telah dipilih untuk kediaman anda. Setelah pasti dan yakin dengan konsep yang dipilih, barulah mudah hendak membuat pilihan perabot supaya tidak bercelaru temanya.

3. Trial and Error posisi meja konsol sebelum betul betul membuat keputusan.

Cuba letakkan meja konsol di beberapa sudut atau ruang untuk melihat kesesuaian dan keserasian meja dengan perabut yang lain. Fungsi meja konsol perlu juga dititikberatkan dalam hal ini agar mudah dan lebih praktikal.

Banyak lagi gambar gambar interior menarik dengan meja konsol yang IMPIANA nak kongsikan. Teruskan scroll down dan selamat menghias ruang kediaman anda!


Tanaman Bendi Sihat Dan Subur Guna Baja Sisa Makanan

Cara saya menggemukkan pokok bendi

1) Longgokkan sisa nasi basi, kerak nasi. Nasi yang saya gunakan ini adalah nasi yang dah 4 hari tak habis. Tak semua pokok sesuai dilonggokkan di perdu, boleh diletakkan agak jauh dari perdu pokok. Contohnya pokok yang mempunyai batang lembut seperti pudina, selom, kangkung.

2. Masukkan apa sahaja sisa yang ada didapur seperti kulit bawang, kulit kentang, sisa sayur. Kecuali bahan berbau seperti kulit ayam, perut ikan.

3. Masukkan sedikit tanah untuk menutupi sisa. Nanti takut diselerakkan oleh tikus, burung gagak.

4. Siram pokok seperti biasa. Gunakan siraman halus supaya tanah tidak dilarikan oleh aliran air. Dah makan nasi, tak minum air- risau tercekik nanti . Sebenarnya bila kita letakkan atau siram apa apa baja, kita perlu siram dengan air secukupnya, prinsip ini tak terguna pakai untuk tanaman hidroponik.

Silakan share sekiranya ia memberikan manfaat kepada sahabat kebun. Jimat belanja dapur, jimat belanja kebun.

Selamat mencuba!

Mudah rupanya tanam bunga kobis. Dah belajar tanam kobis, apa kat akita nama kobis bug dan brokoli pula. Almaklumlah sayur tengah mahal ni. Nak-nak brokoli naik 200% harganya. Apa kata, tanam sendiri je. Puas makan. Tapi, ramai yang dah cuba-cuba tanam kata hasil bunganya tak berapa nak menjadi. Nur Zaliana berkongsi cara tanam bunga kobis dan brokoli menjadi dan catik macam beli dekat kedai. Jom kita lihat cara-caranya

Hi Assalamualaikum semua saya nk share cara saya tanam Caulyflower dan Brokoli,Nak kata bijak pandai tu tidak lah cuma saya nak kongsi kan apa yang saya tahu serba sedikit.

Cara-cara menanam Caulyflower dan brokoli

Penyediaan tanah semaian menggunakan tanah cocopeat ataupun peatmoss. Basahkan medium terlebih dahulu sebelum menabur benih.

Resepi medium tanaman:
2 guni tinja ayam (25-30kg/guni)
3 kerta tolak tanah bakar
2kg kaptan dolomite
1 guni cocopeat (50kg)
kompos angaran 10kg

Gaul sebati dan biarkan dalam tempoh 2 minggu dalam polybag size 16x16inch

Tabur biji benih dalam tray semaian, 1biji benih dalam satu petak semaian. Tunggu sehingga benih bercambah dalam jangkamasa 12-15HSS. Tray semaian hendaklah diletakkan di tempat teduh dari hujan tetapi masih dapat cahaya matahari.

Setelah semaian mengeluarkan 3-4 helai daun baru pindahkan ke pasu besar atau polibeg 16×16 yang bersesuaian. 1 anak pokok 1 pasu. Medium yang digunakan adalah campuran tanah baja/sawit/5in1

Anak semaian yang baru pindah jangan terus dedahkan pada matahari selama 1 minggu. Selepas seminggu baru perlahan-lahan sedikit demi sedikit dedahkannya pada cahaya matahari. Anak pokok Caulyflower dan brokoli memerlukan cahaya matahari sekurang-kurangnya 5-6 jam sehari untuk membesar. Kaedah green house sangat sesuai untuk tanaman.

Pokok kobis memerlukan banyak air, siram kobis sekurang-kurangnya 2-3hari sekali bergantung kelembapan medium. Kaedah siraman Manual, fertigasi,pasu nutripot.

Penggunaan baja mempengaruhi tumbesaran pokok. Dengan kata lain Caulyflower, brokoli, kobis kuat makan baja. Baja kompos tinja ayam ,jenis butir,cecair atau baja larut air pun boleh sesuai digunakan untuk menambah nutrien kepada medium tanaman.

Aphid, ulat pengorek batang dan looper adalah musuh utama. Gunakan pesticide organik seperti cuka kayu,neem oil etc seminggu sekali untuk mencegah musuh merosakkan tanaman.

boleh dituai sekitar +-3-4 bulan selepas di tanam.

Pernah tak denagr pepatah mengatakan bahawa kucing adalah sahabat baik taman? Maksud di sini, bukan lah sahabat yang membantu, tapi meroskkan tanam. Mesti ramai sahabat yang pernah kena laman berumput yang dititip baik menjadi tandas kucing. Aduh, kesannya, bukan kepalang. Sekejap sahaja dah nampak tindak balas tinja atau urin terhadap rumput. Rumput mula kekuningan dan dalam tempoh 24 jam, kelihatan seperti terbakar atau keperangan.

Tanaman lain juga tidak terkecuali terutamanya yang berpasu. Bukan setakat kena gali, silap-silap jadi tempat tidur kucing. Sebenarnya ada cara untuk merawat tanaman yang terkena urin kucing ni. Tapi sebelum itu kita WAJIB tahu apakah kesannya kepada tanaman jika tidak di rawat segera.

1. Urin kucing tinggi nitrogen. Ia akan menyebabkan tanah menjadi berasid
2. Kandungan manganese yang tinggi di dalam urin akan merencat pengambilan zat besi oleh tumbuhan
3. daun yang terkena kesan urin terutamanya untuk tanaman yang telah matang akan bertukar kekuningan kemudian mati

Cara merawat tanaman yang terkena urin kucing
1. Siram atau bilas tanaman hingga ke permukaan tanah sehingga anda yakin ia bersih
2. Untuk hilangkan bau yang tersisa, larutkan 1 cawan baking soda bersama 2 cawan air dan semburkan pada permukaan tanah. Soda penaik tadi akan menyerap bau hancing urin kecing. Tapi jangan guna terlalu banyak kerana baking soda akan menyebabkan daun melecur

Cara mengatasai batas anda dari menjadi tandas kucing
1. Sediakan sungkupan. Sebaiknya, guanakan sungkupan seperti grass clip atau sabut kelapa. Teksturnya tidak digemari oleh tapak kaki kucing yang gebu
2. Pagar atau lindungi batas tanaman anda. untuk anak pokok, boleh cuba cucuk garpu palstik atau lidi disekelilingnya atau sediakan rumah hijau miniyang diperbuat daripada botol plastik

Deepavali, yang juga dikenali sebagai Pesta Cahaya, disambut setiap tahun untuk meraikan kemenangan cahaya dalam melawan kegelapan.

Sesuai dengan namanya, Pesta Cahaya ini diraikan secara harmoni oleh masyarakat Malaysia – biasanya dengan perjumpaan dan hidangan juadah yang enak. Bagaimanapun, dengan pandemik dan perintah kawalan pergerakan, sambutan Deepavali tahun ini mungkin sedikit berbeza.

Ini adalah kerana kita lebih banyak menghabiskan masa di rumah berbanding sebelum ini. Di sambil kita menyesuaikan diri dengan normal baharu, apa kata sambutan tahun ini diraikan dengan memeriahkan kediamanan kita dengan warna baharu yang diinspirasikan oleh Deepavali, hiasan Kolam dan Sari yang berwarna-warni. Kita melihat kepada tiga warna asas untuk ketiga-tiga perkara ini – hijau, merah dan kuning.

AkzoNobel, syarikat cat dekoratif dan penyalut yang terkemuka serta pengeluar cat Dulux, mempunyai lebih 2,000 barisan warna untuk kemasan pelbagai jenis permukaan bagi memenuhi semua keperluan dekorasi anda. Di sini, kami ingin mengongsikan beberapa idea bagaimana Dulux boleh membawakan kemeriahan Deepavali ke rumah anda sepanjang tahun ini.

Raikan di rumah dengan warna inspirasi Deepavali

Dulux Ambiance Pearl GloTM Marvelous Coral (07YR 21/415) dan Brave Ground (Wright Stone 10YY 30/106)

Merah secara semula jadinya adalah warna asas yang sering dikaitkan dengan api, keghairahan dan juga dapat dilihat sebagai warna bertuah ketika Deepavali. Warna merah juga merupakan pilihan sesuai untuk digunakan di bilik tidur, terutama jika ia adalah Marvelous Coral – merah bata lembut dengan sedikit sentuhan merah jambu yang dapat menangkap kecerahan cahaya lampu dan dekorasi Deepavali. Apabila merah ini dipadankan dengan warna semula jadi bumi, ia akan memberikan bilik tidur anda gandingan tenaga yang harmoni. Bagi melengkapkan warna ini, anda boleh menggandingkannya dengan – Brave Ground (Wright Stone 10YY 30/106), iaitu nada warna bumi yang lembut, yang meraikan perubahan.

Dulux Ambiance Pearl GloTM Zodiac Night (70GG 13/323)

Hijau adalah warna yang menghidupkan yang hadir dalam pelbagai tona. Ianya cukup popular dan digunakan dalam kebanyakan hiasan Kolam dan Sari. Nada hijau sesuai digunakan untuk ruang yang banyak menerima pantulan cahaya semula jadi, dan kehadiran pokok-pokok segar di dalam ruang berkenaan akan menjadikan suasana lebih menenangkan. Zodiac Night adalah hijau gelap yang menyerlah dan bersemangat yang boleh mewujudkan suasana damai dan santai. Nada hijau yang lebih cerah seperti Windsurfer (10GY 74/325) adalah warna kontras yang sangat sepadan dengan hijau gelap Zodiac Night. Dan untuk menyempurnakan semuanya, anda boleh memberi nafas segar ke pejabat di rumah atau ruang tamu dengan kehadiran pokok lidah mertua. Pokok lidah mertua ini juga terkenal sebagai pembersih udara semula jadi yang menyerap toksin dan mengeluarkan oksigen, walaupun pada waktu malam.

Dulux Ambiance Pearl GloTM Monarch Gold (20YY 36/370) dan Brave Ground (Wright Stone 10YY 30/106)

Bagi penganut agama Hindu, pakaian kuning dipakai oleh dewa-dewa seperti Dewa Vishnu dan Dewa Krishna, menjadikan warna itu sebagai simbol pengetahuan, kebahagiaan dan kedamaian. Dari segi rekaan dan nilai estetikanya, ia juga adalah warna yang membahagiakan dan mempunyaikan keupayaan untuk mencerahkan ruangan yang gelap secara strategik. Anda boleh mengekalkan semangat Deepavali sepanjang tahun di rumah anda  dengan gabungan warna Monarch Gold merentasi warna Brave Ground. Sentuhan tona kuning merentas warna coklat adalah gandingan kontras yang cukup sepadan untuk menyerlahkan lagi gaya rekaan ringkas dan elegan pada bilik tidur atau ruang tamu anda.